cretaone, creta, news, cretaone, crete, greece, word, Κρήτη, του, της\nΠανελλήνιου Πρωταθλήματος Ορεινής Ποδηλασίας 2017\nΕλάχιστες ημέρες απομένουν για τη διεξαγωγή του Πανελλήνιου Πρωταθλήματος Ορεινής Ποδηλασίας 2017 στα αγωνίσματα του Τετραπλού (4Χ) και του Πανελληνίου πρωταθλήματος ΒΜΧ-RACING που θα πραγματοποιηθούν την 2-7-2017 στο Ηράκλειο Κρήτης. Η διοργάνωση πραγματοποιείται από την Ελληνική Ομοσπονδία Ποδηλασίας με τη συνεργασία του Αθλητικού Σωματείου MINOAN CAMP Α.Ο.\nΟι αγώνες θα διεξαχθούν στις εγκαταστάσεις του MINOAN CAMP στις Μελέσσες Ηρακλείου, στην μοναδική πίστα BMX-RACING Ολυμπιακών προδιαγραφών που υπάρχει στη χώρα μας.\nΣτα πλαίσια των παράλληλων εκδηλώσεων του Πανελλήνιου Πρωταθλήματος θα πραγματοποιηθούν παράλληλοι αγώνες στα παραπάνω αγωνίσματα με στόχο να δοθεί η δυνατότητα συμμετοχής στη μεγάλη αυτή διοργάνωση και σε όλους τους ανεξάρτητους αθλητές - φίλους του αθλήματος.\nΟι εγγραφές για τους αθλητές με δελτίο της ΕΟΠ ολοκληρώνονται την Παρασκευή 23/6/2017 ενώ οι ανεξάρτητοι αθλητές έχουν τη δυνατότητα να δηλώσουν συμμετοχή έως και την τελευταία ημέρα.\nΤο πρόγραμμα των αγώνων είναι το εξής:\n08:00-09:00 Λειτουργία Γραμματείας για 4Χ, BMX – Παραλαβή αριθμών, στο εστιατόριο των εγκαταστάσεων.\n09:00 Τεχνικό Συνέδριο αρχηγών ομάδων.\n09:00–10:00 Επίσημη Προπόνηση 4Χ – ΒΜΧ\n10:00 –11:00 4 Χ - ΒΜΧ - Προκριματικοί\n11:00 – 13:00 Σειρές ΒΜΧ και 4Χ\n17:00 – 18:00 Τελικοί ΒΜΧ και 4Χ\nΣας καλούμε όλους να παρακολουθήσετε και να στηρίξετε την διοργάνωση αυτή αλλά και να διασκεδάσετε στις εγκαταστάσεις του ΜΙΝΟΑΝ ΚΑΜΠ .\nΕτικέτες Κοινωνία, Πολιτισμός, Τουρισμός\nαναρτήθηκε από το χρήστη anonimos @ 5:47 μ.μ. 0 σχόλια\nΜοσκοβισί: Χρειαζόμαστε και το ΔΝΤ στο ελληνικό πρόγραμμα\nΟ κ. Μοσκοβισί διαπίστωσε πρόοδο στο ελληνικό ζήτημα, αλλά ξεκαθάρισε ότι υπάρχουν ακόμη μερικά ζητήματα που χρήζουν συζήτησης, ώστε να γεφυρωθεί το κενό και να βρεθεί μία συμβιβαστική λύση.\nΜιλώντας στο Bloomberg ο κ. Μοσκοβισί τόνισε ότι πρέπει να δοθεί ώθηση στην ανάπτυξη και να δημιουργηθούν θέσεις εργασίας στην Ελλάδα, ενώ αναφορικά με το χρέος, ανέφερε ότι υπάρχει χώρος για συζήτηση, αφού όμως ολοκληρωθεί η αξιολόγηση και οριστικοποιηθούν τα μέτρα προκειμένου να επιτευχθεί πρωτογενές πλεόνασμα 3,5% του ΑΕΠ το 2018, όπως έχει συμφωνηθεί.\n«Μετά χρειάζεται να μιλήσουμε για το χρέος και χρειαζόμαστε και το ΔΝΤ», επανέλαβε. Επίσης, εξέφρασε την ελπίδα να υπάρξει πρόοδος μέχρι το Eurogroup της Παρασκευής.\nαναρτήθηκε από το χρήστη Unknown @ 7:54 π.μ. 0 σχόλια\nΟκτώ στους δέκα Έλληνες εμπιστεύονται τα ελληνικά φάρμακα\nΕμπιστοσύνη στα ελληνικά φάρμακα δείχνει η πλειονότητα των Ελλήνων, ενώ αγνοεί ότι είναι πιο φθηνά από τα εισαγόμενα, για την «επικράτηση» των οποίων, πιστεύει ότι ευθύνονται οι «πιέσεις των πολυεθνικών εταιριών».\nΣύμφωνα με τα αποτελέσματα πανελλαδικής έρευνας κοινής γνώμης που πραγματοποίησε η ALCO, για λογαριασμό της Πανελλήνιας Ένωσης Φαρμακοβιομηχανίας, 8 στους 10 δηλώνουν ότι εμπιστεύονται τα ελληνικά φάρμακα. Το ποσοστό είναι ακόμα μεγαλύτερο (84%) στις ηλικίες άνω των 45 ετών που, κατά τεκμήριο, είναι οι κύριοι καταναλωτές φαρμάκων.\nΣτο ερώτημα γιατί το 80% των φαρμάκων που καταναλώνουν οι ασθενείς είναι εισαγόμενα, 6 στους 10 θεωρεί ότι ευθύνονται οι «πιέσεις των πολυεθνικών εταιριών» στις κυβερνήσεις και η λανθασμένη πολιτική, ενώ αρκετοί είναι επίσης εκείνοι που επιρρίπτουν την ευθύνη στους γιατρούς. Συγκεκριμένα, το 43% πιστεύει πως ο έλεγχος της αγοράς από τις εισαγωγές οφείλεται «στις πιέσεις των πολυεθνικών», το 24% θεωρεί πως γι’ αυτό ευθύνεται «η προώθηση ξένων φαρμάκων από τους γιατρούς», το 18% ενοχοποιεί τη «λανθασμένη πολιτική των κυβερνήσεων», το 10% το αποδίδει στη «λανθασμένη ενημέρωση» και το 3% στην «προώθηση από τους φαρμακοποιούς».\nΌσον αφορά την αξιολόγηση των πρόσφατων μέτρων της κυβέρνησης για τη φαρμακευτική πολιτική, το 73% θεωρεί πως αυτά πλήττουν την ελληνική φαρμακοβιομηχανία και ζητά να αποσυρθούν, ενώ το 27% τα θεωρεί σωστά και ζητά να παραμείνουν.\nΣύμφωνα με την ίδια επιστημονική έρευνα, που παρουσιάζει η ΠΕΦ, η ελληνική κοινωνία δεν γνωρίζει ότι τα ελληνικά φάρμακα είναι κατά 65% φθηνότερα των εισαγομένων πρωτότυπων. Μόνο ο 1 στους 100 από όσους ρωτήθηκαν γνώριζε τη μεγάλη αυτή διαφορά τιμής. Μάλιστα 3 στους 10 πιστεύουν ότι τα ελληνικά φάρμακα είναι ακριβότερα των εισαγομένων πρωτότυπων και 3 στους 10 επίσης, δηλώνει ότι δεν γνωρίζει ποια είναι η σχέση τιμής των ελληνικών με τα εισαγόμενα φάρμακα. Όσοι γνωρίζουν σε γενικές γραμμές, αλλά όχι ακριβώς, ότι τα ελληνικά φάρμακα είναι φθηνότερα των εισαγομένων είναι μειονότητα: 4 στους 10. Οι 6 στους 10 είτε λανθασμένα πιστεύουν ότι είναι ακριβότερα (το 28%), είτε δεν γνωρίζουν (το 32%) αν τα ελληνικά φάρμακα είναι φθηνότερα.\nαναρτήθηκε από το χρήστη Unknown @ 7:52 π.μ. 0 σχόλια\nΛαμπερές παρουσίες για ακόμα μία χρονιά στο Madwalk\nΓια μια ακόμα χρονιά το MadWalk έχei γίνει θέμα συζήτησης και φυσικά έχei αποτελέσει πόλο έλξης για την εγχώρια σόουμπιζ.\nΉδη την εμφάνισή τους στις «Αποθήκες Μπήτρου» όπου και γίνεται η εκδήλωση έχουν κάνει η Ευαγγελία Αραβανή, η Ειρήνη Παπαδοπούλου, η Ελένη Φουρέιρα, η Demy και πολλοί ακόμα με την προσέλευση να συνεχίζεται με αμείωτο ρυθμό.\nαναρτήθηκε από το χρήστη Unknown @ 7:50 π.μ. 0 σχόλια\nΤραυματισμός δημοσιογράφου σε ζωντανή μετάδοση!\nΑνατριχιαστικές είναι οι στιγμές που κατέγραψε τηλεοπτική κάμερα την ώρα που δημοσιογράφος κάλυπτε τις φονικές συγκρούσεις στη Συρία.\nΤη στιγμή που ο Ιμπραήμ αλ-Χατίμπ έδινε το ρεπορτάζ του στον συριακό τηλεοπτικό σταθμό Orient News, αεροπορική επιδρομή σημειώθηκε στην περιοχή Χανταράτ όπου μαίνονται μάχες ανάμεσα σε τρομοκρατικές οργανώσεις και τους αντάρτες.\nΟ άνδρας που βρισκόταν στο σημείο τραυματίστηκε σοβαρά στο πρόσωπο από θραύσματα, με αποτέλεσμα να σωριαστεί στο έδαφος.\nΟι κραυγές του ίδιου και των συνεργατών του κάλυψαν τον ήχο των εκρήξεων, ενώ στιγμές πανικού επικράτησαν μέχρι να γίνει αντιληπτή η σοβαρότητα του τραυματισμού του.\nΗ κάμερα φαίνεται να πέφτει από τα χέρια του εικονολήπτη, ο οποίος έτρεξε προς το μέρος του Χατίμπ, ενώ λίγο αργότερα ο καμεραμάν την ξαναπήρε στα χέρια του καταγράφοντας την προσπάθεια του δημοσιογράφου να σηκωθεί όρθιος με τη βοήθεια συναδέλφου του.\nΣύμφωνα με τον τηλεοπτικό σταθμό Orient News που έχει έδρα στο Ντουμπάι και πρόσκειται στη συριακή αντιπολίτευση, η κατάσταση του Χατίμπ είναι σταθερή.\nΤην ίδια στιγμή, βέβαια, κάποιοι αμφισβητούν τη γνησιότητα του βίντεο κάνοντας λόγο για προπαγάνδα κατά του συριακού καθεστώτος.\nΕξάλλου, τις τελευταίες ημέρες οι δυνάμεις του Σύρου προέδρου, Μπασάρ αλ Άσαντ και των συμμάχων του, έχουν εστιάσει στην Χανταράτ με μάχες.\nΑπό την άλλη, ο τηλεοπτικός σταθμός σε ανακοίνωσή του τόνισε πως «τα τζετ του καθεστώτος Άσαντ έθεσαν στο στόχαστρό τους ομάδα του Orient News κοντά στην Χανταράτ βόρεια από το Χαλέπι, ενώ κάλυπτε τις μάχες στην περιοχή».\nΕτικέτες Διάφορα, Video\nαναρτήθηκε από το χρήστη Unknown @ 7:41 π.μ. 0 σχόλια\nΣε δύο εμπλοκές εξελίχθηκε η αναγνώριση και η αναχαίτιση τουρκικών αεροσκαφών\nΣε δύο εμπλοκές εξελίχθηκε η αναγνώριση και η αναχαίτιση τουρκικών αεροσκαφών που εισήλθαν σήμερα στο FIR Αθηνών, χωρίς να καταθέσουν σχέδια πτήσεως.\nΖεύγος τουρκικών αεροσκαφών εισήλθε σήμερα στο FIR Αθηνών πετώντας μεταξύ Χίου και Σάμου. Άμεσα αεροσκάφη Mirage-2000 της Πολεμικής Αεροπορίας που απογειώθηκαν από τη Σκύρο αναγνώρισαν και αναχαίτισαν τα τουρκικά αεροσκάφη κατά την είσοδο τους στο FIR Αθηνών, διαδικασία που εξελίχθηκε σε εμπλοκή στις 14:40.\nΣτις 14:55 σημειώθηκε η νέα εμπλοκή μεταξύ των ελληνικών και τουρκικών αεροσκαφών κατά την έξοδο των τελευταίων από το FIR Αθηνών, βορείως της Λέσβου.\nΣήμερα εισήλθαν στο FIR Αθηνών, χωρίς να καταθέσουν σχέδιο πτήσεως 4 τουρκικά αεροσκάφη, ένα αεροσκάφος ναυτικής συνεργασίας CN-235 και ένα ελικόπτερο. Καταγράφηκαν 3 παραβάσεις των κανόνων εναέριας κυκλοφορίας στο FIR Αθηνών που εξελίχθηκαν σε 26 παραβιάσεις του εθνικού εναερίου χώρου στο Αιγαίο. Οι 19 παραβιάσεις του εθνικού εναερίου χώρου σημειώθηκαν από το CN-235, το οποίο, ωστόσο παρακολουθείτο από ζεύγος ελληνικών F-16 καθ’ όλη την διάρκεια της πτήσεως του στο Αιγαίο, από βορρά προς νότο.\nΣε όλες τις περιπτώσεις τα τουρκικά αεροσκάφη αναγνωρίσθηκαν και αναχαιτίσθηκαν από αντίστοιχα ελληνικά μαχητικά. Δύο τουρκικά αεροσκάφη έφεραν όπλα.\nαναρτήθηκε από το χρήστη Unknown @ 7:39 π.μ. 0 σχόλια\nΤο Podemos απέρριψε μια κυβέρνηση συμμαχίας με τους Σοσιαλιστές και τους κεντρώους\nΤα μέλη του ισπανικού κόμματος της ριζοσπαστικής αριστεράς Podemos («Μπορούμε») τάχθηκαν εναντίον μιας κυβερνητικής συμμαχίας με το Σοσιαλιστικό και Εργατικό Κόμμα της Ισπανίας (PSOE) στο οποίο θα συμμετείχε και το κεντρώο Ciudadanos («Πολίτες»), όπως ανακοίνωσε την Δευτέρα το ίδιο το Podemos, αποτέλεσμα που καθιστά ακόμη πιο πιθανή την προκήρυξη νέων βουλευτικών εκλογών για την 26η Ιουνίου.\nΤα μέλη του κόμματος «είπαν όχι κατά ένα 88,23%» σε μια τέτοια συμμαχία, δήλωσε ο Πάμπλο Ετσενίκε, ο οποίος ασκεί καθήκοντα «οργανωτικού γραμματέα» του Podemos. Συνολικά καταμετρήθηκαν 149.000 ψήφοι από την Πέμπτη.\nΤο 91,79% των μελών του κόμματος τάχθηκε υπέρ μιας «κυβέρνησης της αλλαγής», με τη συμμετοχή του Podemos και των Σοσιαλιστών, κάτι για το οποίο έχει καλέσει επανειλημμένα ο Πάμπλο Ιγκλέσιας. Το ενδεχόμενο αυτό όμως έχει απορριφθεί από τους Σοσιαλιστές.\nΤο πολιτικό αδιέξοδο δεν έχει ακόμη τουλάχιστον εκτροχιάσει την ανάκαμψη της ισπανικής οικονομίας, η οποία εξήλθε από μια βαθιά ύφεση. Η δραστηριότητα παρέμεινε σταθερή το πρώτο τρίμηνο.\nΑλλά η κεντρική τράπεζα της Ισπανίας και αναλυτές προειδοποιούν, τέσσερις μήνες μετά τις εκλογές, πως εάν το πολιτικό αδιέξοδο παραταθεί περαιτέρω, αυτό θα έχει επιπτώσεις στην οικονομία, καθώς η χώρα συνεχίζει να πλήττεται από μεγάλη ανεργία (πάνω από το 20% του ενεργού πληθυσμού) και πασχίζει να τιθασεύει το δημοσιονομικό της έλλειμμα.\nΟι περισσότερες δημοσκοπήσεις υποδεικνύουν πως η διεξαγωγή νέων εκλογών δεν θα συμβάλει να αρθεί το αδιέξοδο, καθώς αναμένεται το αποτέλεσμα του Δεκεμβρίου να επαναληφθεί.\nΟ Ισπανός μονάρχης Φίλιππος αναμένεται να διεξαγάγει την επόμενη εβδομάδα συνομιλίες της τελευταίας στιγμής σε μια προσπάθεια επίλυσης της πολιτικής κρίσης.\nΟι Σοσιαλιστές ωστόσο φάνηκαν να επιρρίπτουν στο Podemos την ευθύνη για το αδιέξοδο. «Κάναμε όλα όσα μπορούσαμε», ανέφερε ένας από τους διαπραγματευτές τους, ο Αντόνιο Ερνάντο, «εξαιρουμένης μιας ρήξης» με τους Πολίτες. Η πρωτοβουλία πλέον ανήκει «στα άλλα» κόμματα, πρόσθεσε.\nΠηγή: Ρόιτερς, Γαλλικό Πρακτορείο, ΑΠΕ-ΜΠΕ\nαναρτήθηκε από το χρήστη Unknown @ 7:33 π.μ. 0 σχόλια\nΣε New York Times και Reuters το Πούλιτζερ για την κάλυψη του προσφυγικού\nΤο πρακτορείο ειδήσεων Reuters και η εφημερίδα New York Times τιμήθηκαν σήμερα από κοινού με τα βραβεία Πούλιτζερ στην κατηγορία «Breaking News» για την φωτογραφική κάλυψη της προσφυγικής κρίσης στην Ευρώπη και την Μέση Ανατολή, ενώ στο πρακτορείο Associated Press απονεμήθηκε βραβείο «Κοινωνικού Ρεπορτάζ» για τις εργασιακές συνθήκες εκμετάλλευσης και κακοποίησης στην βιομηχανία θαλασσινών, ανακοίνωσε σήμερα το Πανεπιστήμιο Columbia.\nΗ εφημερίδα Los Angeles Times διακρίθηκε επίσης στην κατηγορία «breaking news» για την κάλυψη της σφαγής στο Σαν Μπερναντίνο, ενώ οι εφημερίδες Tampa Bay Times και Sarasota Herald-Tribune μοιράστηκαν το βραβείο για «Ερευνητική Δημοσιογραφία».\nΟι ανακοινώσεις της απονομής των βραβείων και στις 21 κατηγορίες ανακοινώθηκαν σήμερα στο Πανεπιστήμιο Columbia στην Νέα Υόρκη, στην 100η απονομή των Πούλιτζερ, της υψηλότερης διάκρισης που δίνεται κάθε χρόνο σε έντυπα μέσα ενημέρωσης.\nΕτικέτες Διάφορα, Θέμα\nαναρτήθηκε από το χρήστη Unknown @ 7:32 π.μ. 0 σχόλια\nΠαρέμβαση εισαγγελέα για τις ελλείψεις στα φάρμακα\nΤην παρέμβαση της εισαγγελίας Πρωτοδικών προκάλεσαν οι ελλείψεις που παρατηρούνται σε συγκεκριμένα φάρμακα, την ώρα που συνεχίζονται οι εξαγωγές τους. Ο Πρόεδρος του Πανελληνίου Φαρμακευτικού Συλλόγου Γιώργος Λουράντος βρέθηκε το πρωί στο γραφείο της Εισαγγελέως του Αρείου Πάγου Ευτέρπης Κουτζαμάνη, προκειμένου να καταθέσει στοιχεία.\nΗ εισαγγελέας διέταξε προκαταρκτική έρευνα για να διαπιστωθεί αν οι ελλείψεις προκαλούν πρόβλημα στη δημόσια υγεία και αν υπάρχουν ποινικές ευθύνες εταιρειών.\nΟ ΕΟΦ προχώρησε σε απαγόρευση των παράλληλων εξαγωγών των φαρμάκων που είναι σε έλλειψη, μέχρι να ομαλοποιηθεί η κατάσταση.\nαναρτήθηκε από το χρήστη Unknown @ 7:31 π.μ. 0 σχόλια\nΜοσκοβισί: Χρειαζόμαστε και το ΔΝΤ στο ελληνικό πρ...\nΟκτώ στους δέκα Έλληνες εμπιστεύονται τα ελληνικά ...\nΣε δύο εμπλοκές εξελίχθηκε η αναγνώριση και η αναχ...\nΤο Podemos απέρριψε μια κυβέρνηση συμμαχίας με του...\nΣε New York Times και Reuters το Πούλιτζερ για την...\nΘεατρικό Φεστιβάλ με ερασιτεχνικές ομάδες του Αιγα...


Vitakraft Vita Verde Alpenwiesen - Χόρτο - ΧΟΡΤΑ - Pet4u\nΑρχική/ΜΙΚΡΑ ΖΩΑ/ΧΟΡΤΑ/Vitakraft Vita Verde Alpenwiesen - Χόρτο\nΑρωματικό χόρτο πλούσιο σε ίνες.\n2335.0007 Άμεσα διαθέσιμο\nΤο αρωματικό χόρτο αλπικών λιβαδιών παρέχει την απαραίτητη ημερήσια δόση ινών για τα τρωκτικά σας. Το άχυρο αυτό περιέχει νόστιμα βότανα και είναι ιδανικό για να ρυθμίζει την πέψη και να εξασκεί τα δόντια. Επίσης, είναι κατάλληλο και ως ένα ζεστό υπόστρωμα για τα σπίτια των τρωκτικών.\nΠεριέχει φυσικά μέταλλα και ιχνοστοιχεία\nΠολύ καλό, όντος περισσότερο θριμματισμενο αλλα καλό.\nΑνδριανή 06/07/2015, 13:18\nΓια την τιμή του πολυ καλη ποσότητα. Ειναι περισσότερο θριμματισμενο αλλα φαινεται καλό, τα ζωάκια μ το αγάπησαν :-))\nΔΕΣΠΟΙΝΑ 10/08/2014, 19:27


ΕΛΛΗΝΙΣΜΟΣ - ΟΡΘΟΔΟΞΙΑ: Περί δοκιμασιών\nΤό αποτέλεσμα ήταν η υποτροπή τής ασθένειας του παιδιού. Μετά από δυό χρόνια ήρθε πάλι ο πατέρας καί μου διηγήθηκε τί συνέβη. Τόν ρώτησα γιατί άφησε τον πνευματικό αγώνα. Του είπα ότι ο Θεός θέλει νά δει καί κάποια προσπάθεια. Έτσι είναι. Δέν φτάνει μόνο η προσευχή του άλλου. Χρειάζεται κι εμείς νά προσπαθούμε καί νά προσευχόμαστε».\nγ'. «Υπάρχει πολλή δυστυχία στόν κόσμο πού τήν αγνοούμε. Ο Θεός δέν επιτρέπει δοκιμασίες απ’ τις οποίες δέν θά βγει κάτι καλό. Όταν ο ανάπηρος δεχθεί μέ χαρά τή δοκιμασία του, ο Θεός θά τόν κατατάξει μέ τους Ομολογητές».\nδ'. «Ο Θεός μας δίνει πολλές ευκαιρίες γιά νά κερδίσουμε τόν Παράδεισο. Εμείς όμως αυτές τις ευκαιρίες δέν τις δεχόμαστε, τις διώχνουμε. Νά δεχόμαστε όλες τις δοκιμασίες μέ υπομονή καί ταπείνωση ευχαριστώντας καί δοξάζοντας τό Θεό. Νά προσπαθούμε νά είμαστε πάντα κοντά στό Θεό καί νά μήν απομακρυνόμαστε απ’ Αυτόν, γιατί μακριά απ’ τό Θεό σωτηρία δέν υπάρχει».\nε'. «Ο Θεός επιτρέπει στόν άνθρωπο διάφορες δοκιμασίες, ασθένειες, ζημιές καί αλλά καί απ’ τους γύρω μας ανθρώπους συκοφαντίες, ύβρεις, αδικίες. Εμείς πρέπει νά τις δεχόμαστε μέ υπομονή, χωρίς στενοχώρια, σάν ευλογία του θεού. Όταν κάποιος μας αδικεί, πρέπει νά χαιρόμαστε καί νά θεωρούμε αυτόν πού μας αδικεί μεγάλο ευεργέτη, διότι γίνεται αιτία αποταμιεύσεως μας στήν άλλη ζωή. Μέ τις δοκιμασίες πού επιτρέπει ο Θεός μας κάνει νά ετοιμαζόμαστε γιά τήν ουράνια Βασιλεία Του, έχοντας στο χέρι τό διαβατήριο των δοκιμασιών». στ'. «Ο Θεός επιτρέπει νά συκοφαντούνται μερικοί δίκαιοι γιά νά μήν απελπίζονται οι ένοχοι. Η πολλή αγάπη του Θεού γιά νά μήν απολεσθεί καμιά αδύνατη ψυχή, επιτρέπει νά κατηγορούνται καί νά συκοφαντούνται καί δίκαιοι, αλλά στό τέλος φανερώνεται η αλήθεια».\nΑπό τό βιβλίο «Υπαίθριο Αρχονταρίκι» του Π. Διονυσίου Τάτση


Τα βλάχικα χωριά της περιοχής Καλαρρύτικου | lithoksou.net\nΤα βλάχικα χωριά της περιοχής Καλαρρύτικου\n73. Προσβάλα: περιοχή Μαλακασίου, 20 κουτσοβλαχικές οικογένειες [Αραβαντινός 1905, 49]. Prosvala: 550 Βλάχοι [Papahagi 1905, 147]. Προσβάλα: υποδιοικήσεως και νομού Ιωαννίνων, 356 κάτοικοι [Απαρίθμησις 1913]. Βαθύπεδον: Βαθυπέδου Δωδώνης, 35 κάτοικοι, υψόμετρο 1.080 [Λεξικόν Οικισμών 1974, 198]. Προσβάλλα: Προσβάλλας Ιωαννίνων, 372 κάτοικοι [Λεξικόν Συνοικισμών 1923, 95]. Βαθύπεδον (τέως Προσβάλλα): Επαρχία Δωδώνης, διάταγμα 7/8/1919 (Φ.Ε.Κ. 184/1919). Ο συνοικισμός και η κοινότης Προσβάλλα μετωνομάσθησαν εις κοινότητα Βαθυπέδου, διάταγμα 11.9.1928 (Φ.Ε.Κ. 193/1928) [Αρχεία Δρακάκη - Κούνδουρου 1939, 447]. Προσβάλα ή Μπουσβάλα: Μετονομάστηκε σε Βαθύπεδο, βλαχοχώρι στο Βλαχοτζούμερκο [Κουκούδης, 82]. Βαθύπεδο: (έως το 1928 Προσβάλλα), κοινότητας Βαθυπέδου, νομού Ιωαννίνων, κάτοικοι 66 [Λεξικό Σταματελάτου 2001, 118].\n74. Paljohori [Αυστριακός Χάρτης 1914]. Παληοχώρι [Χάρτης Κοντογόνη 1912]. Paljochori: στο νότιο Ζαγόρι, στη νότια πλαγιά του Σπανού, έξι ώρες νοτιοανατολικά από τα Janina, 400 Αρομούνοι [Weigand 1895, 316]. Palihori: 700 Βλάχοι [Papahagi 1905, 147]. Παλαιοχώρι Συρράκου: επαρχίας Ιωαννίνων, 58 ελληνοβλαχικές οικογένειες [Πατριαρχείο 1906, μστ΄]. Παλαιοχώρι Συρράκου: υποδιοικήσεως και νομού Ιωαννίνων, 465 κάτοικοι [Απαρίθμησις 1913]. Παλαιοχώρι Συρράκου: Παλαιοχωρίου Συρράκου Ιωαννίνων, 458 κάτοικοι [Λεξικόν Συνοικισμών 1923, 88]. Παλαιοχώρι Συρράκου: Επαρχία Δωδώνης, διάταγμα 7/8/1919 (Φ.Ε.Κ. 184/1919) [Αρχεία Δρακάκη - Κούνδουρου 1939, 460]. Παλαιοχώριον: Παλαιοχωρίου Σιράκου Δωδώνης, 132 κάτοικοι, υψόμετρο 1.100 [Λεξικόν Οικισμών 1974, 288]. Παλαιοχώρι Συρράκου: βλαχοχώρι στο Βλαχοτζούμερκο [Κουκούδης, 82]. Παλαιοχώρι: δήμου Τζουμέρκων, νομού Ιωαννίνων, κάτοικοι 129 [Λεξικό Σταματελάτου 2001, 577].\n75. Siraku [Αυστριακός Χάρτης 1914]. Συράκον [Χάρτης Κοντογόνη 1912]. Συρράκο (Sirraku): βλάχικο χωριό [Χάρτης Χρυσοχόου 1909]. Syrako (Serraku): ένα από τα μεγαλύτερα βλάχικα χωριά [Leake 1835 I, 274]. Syrako: βλάχικο χωριό [Boué 1854, I 58]. Syrako: βλάχικο χωριό [Hahn 1854 I, 32]. Seraku: ρουμάνικο χωριό [Picot 1875, 36]. με 800 οίκων οίκους, 4.000 ψυχές [Ζώτος 1878, 48]. Συράκο: βλαχοχώρι [Κρυστάλλης 1891, 145-146]. Siraku (Săraku): στο νότιο Ζαγόρι, σε μια ρεματιά του Arta, 500 σπίτια, 3.000 Αρομούνοι [Weigand 1895, 316]. Συρράκον: κώμη εκ 400 οίκων εν αις το έαρ, ένεκεν των ανερχομένων ποιμνίων, οικούσι 550 οικογένειαι [Σχινάς 1897, 96]. Συρράκου: περιοχή Μαλακασίου, 310 κουτσοβλαχικές οικογένειες [Αραβαντινός 1905, 49]. Seracou: σχολείο αρρένων, 8.000 Βλάχοι [Papahagi 1905, 147]. Συρράκου: επαρχίας Ιωαννίνων, 360 ελληνοβλαχικές οικογένειες [Πατριαρχείο 1906, μστ΄]. Συρράκον: υποδιοικήσεως και νομού Ιωαννίνων, 2.620 κάτοικοι [Απαρίθμησις 1913]. Siraku: Βλάχικο χωριό. Το 19ο αιώνα είχε 500 σπίτια [Wace - Thompson 1914, 208]. Συρράκον: Συρράκου Ιωαννίνων, 215 κάτοικοι [Λεξικόν Συνοικισμών 1923, 107]. Συράκιον: Επαρχία Δωδώνης, διάταγμα 7/8/1919 (Φ.Ε.Κ. 184/1919) [Αρχεία Δρακάκη - Κούνδουρου 1939, 463]. Σιράκον: Σιράκου Δωδώνης, 11 κάτοικοι, υψόμετρο 1.150 [Λεξικόν Οικισμών 1974, 315]. Συρράκο ή Σεράκου ή Σαράκου: βλαχοχώρι στο Βλαχοτζούμερκο [Κουκούδης, 82]. Σιράκο: (έως το 1928 Συρράκο), κοινότητας Σιράκου, νομού Ιωαννίνων, κάτοικοι 141 [Λεξικό Σταματελάτου 2001, 690].\n76. Macuki [Αυστριακός Χάρτης 1914]. Ματσούκι [Χάρτης Κοντογόνη 1912]. Ματσούκι: βλαχοχώρι [Κρυστάλλης 1891, 145-146]. Matsuki: στο νότιο Ζαγόρι, στην ίδια ρεματιά με το χωριό Kalarites, ο Apostel Margarit το κατατάσει ως αρομουνικό, αλλά έχει ελληνικό πληθυσμό [Weigand 1895, 316]. Matsuki: Βλάχικο χωριό. Το 19ο αιώνα είχε 25 σπίτια [Wace - Thompson 1914, 208]. Ματσούκι: δήμου Καλαρρυτών, νομού Άρτης, στην απογραφή του 1896 είχε 430 κατοίκους [Χουλιαράκης 1974, 234]. Ματσούκι: περιοχή Μαλακασίου, 23 κουτσοβλαχικές οικογένειες [Αραβαντινός 1905, 49]. Matzouki: 500 Βλάχοι [Papahagi 1905, 147]. Ματσούκι: Ματσουκίου Άρτης, 364 κάτοικοι [Λεξικόν Συνοικισμών 1923, 67]. Ματσούκι: Επαρχία Δωδώνης, διάταγμα 19/8/1912 (Φ.Ε.Κ. 254/1912) [Αρχεία Δρακάκη - Κούνδουρου 1939, 456]. Ματσούκιον: Ματσουκίου Δωδώνης, 257 κάτοικοι, υψόμετρο 1.100 [Λεξικόν Οικισμών 1974, 267]. Ματσούκι ή Ματσούσλι: βλαχοχώρι στο Βλαχοτζούμερκο [Κουκούδης, 81]. Ματσούκι: κοινότητας Ματσουκίου, νομού Ιωαννίνων, κάτοικοι 232 [Λεξικό Σταματελάτου 2001, 468].\n77. Kalarite (Kalarli) [Αυστριακός Χάρτης 1914]. Καλαρρύται [Χάρτης Κοντογόνη 1912]. Καλαρύτες: βλαχοχώρι [Κρυστάλλης 1891, 145-146]. Καλαρρύτες (Kalarrites): βλάχικο χωριό [Χάρτης Χρυσοχόου 1909]. Kalarytes (Akalarrytes): ένα από τα μεγαλύτερα βλάχικα χωριά [Leake 1835 I, 274]. Kalarites: βλάχικο χωριό [Boué 1854, I 58]. Kalarytes: βλάχικο χωριό [Hahn 1854 I, 32]. Καλαρύταις: κώμη 1.000 οίκων λιθίνων στερεών, 5.000 ψυχές [Ζώτος 1878, 48]. Kalarites (Kalarlji): στο νότιο Ζαγόρι, μίση ώρα από το Siraku, 1.500 Αρομούνοι [Weigand 1895, 316]. Καλαρρύται: δήμου Καλαρρυτών, νομού Άρτης, στην απογραφή του 1896 είχε 1.234 κατοίκους [Χουλιαράκης 1974, 234]. Καλαρρύτας: περιοχή Μαλακασίου, 241 κουτσοβλαχικές οικογένειες [Αραβαντινός 1905, 49]. Calari (Calarites): βλάχικο χωριό [Papahagi 1905, 168]. Kalarites: Βλάχικο χωριό. Το 19ο αιώνα είχε25 σπίτια [Wace - Thompson 1914, 208]. Καλαρρύται: Καλαρρυτών Άρτης, 709 κάτοικοι [Λεξικόν Συνοικισμών 1923, 42]. Καλαρρύται: Επαρχία Δωδώνης, διάταγμα 19/8/1912 (Φ.Ε.Κ. 254/1912) [Αρχεία Δρακάκη - Κούνδουρου 1939, 452]. Καλαρίται (τέως Καλλαρίται): Καλαριτών (Καλλαριτών) Δωδώνης, 162 κάτοικοι, υψόμετρο 1.120 [Λεξικόν Οικισμών 1974, 229]. Καλαρίτες ή Καλάρου ή Καλάρλι: βλαχοχώρι στο Βλαχοτζούμερκο [Κουκούδης, 82]. Καλαρίτες: (έως το 1940 Καλαρρύτες), κοινότητας Καλαριτών, νομού Ιωαννίνων, κάτοικοι 71 [Λεξικό Σταματελάτου 2001, 283].


1.728 Επισκέψεις στο άρθρο - Ημερομηνία δημοσίευσης: 21/10/2020\nΗ Volkswagen μπαίνει σε μια νέα εποχή και ο πρώτος της εκπρόσωπος στην κατηγορία των ηλεκτρικών έλαβε την κορυφαία βαθμολογία των 5 αστεριών από το Euro NCAP. Δείτε το video με τις δοκιμές του.\nΤο Volkswagen ID.3 έγινε το πρώτο αμιγώς ηλεκτρικό όχημα της φίρμας και, όπως τα Beetle και Golf, σηματοδοτεί την έναρξη μιας νέας εποχής για τον γερμανικό όμιλο. Το ID.3 είναι επίσης το πρώτο μέλος της ID. οικογένειας, με πολλά άλλα μοντέλα να αναμένονται τα επόμενα χρόνια.\nΤο ID.3 σημείωσε εξαιρετικές επιδόσεις στις τελευταίες δοκιμές του Euro NCAP σε όλους τους τομείς αξιολόγησης. Η στιβαρή αρχιτεκτονική του συνδυάζεται με αισθητήρες υψηλής τεχνολογίας ώστε το αυτοκίνητο να είναι σε θέση να προσφέρει εξαιρετική προστασία σε όλους τους επιβάτες του αυτοκινήτου και στους άλλους χρήστες του οδικού δικτύου. Τα συστήματα αποφυγής σύγκρουσης όπως το AEB είναι στάνταρ και ειδική αναφορά πρέπει να γίνει για το σύστημα Multi-Collision Brake, που φρενάρει το αυτοκίνητο μετά από κάποια σύγκρουση για την αποφυγή περαιτέρω συγκρούσεων και ατυχημάτων.\nΟ Γενικός Γραμματέας του Euro NCAP, Michiel van Ratingen, είπε «Το ID.3 αντιπροσωπεύει την κατεύθυνση στην οποία κινείται ολόκληρη η αυτοκινητοβιομηχανία τα τελευταία χρόνια. Όλοι πρέπει να προσαρμοστούμε για να έχουμε ένα πιο καθαρό από ρύπους μέλλον και να καταλάβουμε πως τα ηλεκτρικά αυτοκίνητα θα γίνουν ο κανόνας τα επόμενα χρόνια. Το Euro NCAP θα συνεχίσει να διασφαλίζει ότι ο στόχος της διάσωσης του πλανήτη δεν θα γίνει σε βάρος της ασφάλειας που θα προσφέρουν τα αυτοκίνητα στους επιβάτες τους και χαίρομαι που βλέπω ότι το ID.3 δεν συμβιβάζεται, από την άποψη αυτή».\nTo πρώτο αμιγώς ηλεκτρικό Volkswagen παραγωγής στην ιστορία απέσπασε 5 αστέρια στα τεστ του Euro NCAP σημειώνοντας πολύ καλά αποτελέσματα και στις τέσσερις κατηγορίες. Την καλύτερη βαθμολογία την πήρε στις κατηγορίες της προστασίας των παιδιών, σε αυτή του Safety Assist αλλά και στην προστασία των ενηλίκων.\nΠροστασία ενηλίκων: 87%\nSafety Assist: 88%


Συνέδριο αστικής κινητικότητας στη Λάρισα\nΣτην πρώτη πόλη στην Ελλάδα που υλοποιεί Σχέδιο Βιώσιμης Αστικής Κινητικότητας, τη Λάρισα θα πραγματοποιηθεί στις 15 και 16 Φεβρουαρίου με τη συμμετοχή πανεπιστημιακών, αιρετών της αυτοδιοίκησης και τεχνοκρατών το Συνέδριο «Βιώσιμη Αστική Κινητικότητα στις Ελληνικές Πόλεις».\n11/02/2019, 11:31 πμ\nΟι εργασίες του Συνεδρίου που διοργανώνει ο Δήμος Λαρισαίων και η Πανελλήνια Ένωση Γενικών Γραμματέων Τοπικής Αυτοδιοίκησης «Κλεισθένης» θα φιλοξενηθούν στο αμφιθέατρο της Ιατρικής Σχολής, στο συγκρότημα «Βιόπολις», στο Μεζούρλο.\nΟ Δήμος Λαρισαίων είναι ο πρώτος Δήμος στη χώρα που υλοποιεί ήδη Σχέδιο Βιώσιμης Αστικής Κινητικότητας (ΣΒΑΚ). Στόχος του Συνεδρίου είναι να αναδείξει την ανάγκη για έναν ολικό περιβαλλοντικό, χωροταξικό και πολεοδομικό σχεδιασμό, που περιλαμβάνει και τη διάσταση της αστικής κινητικότητας. Σημειώνεται ότι σε άλλες χώρες της Ευρώπης Σχέδια Βιώσιμης Αστικής Κινητικότητας υλοποιούνται και εφαρμόζονται εδώ και μια δεκαετία περίπου.\nΤην έναρξη του Συνεδρίου θα σημάνει ο υφυπουργός Περιβάλλοντος και Ενέργειας κ. Γιώργος Δημαράς περιγράφοντας το σχέδιο του υπουργείου για τη βιώσιμη αστική κινητικότητα. Θα ακολουθήσει ομιλία του Δημάρχου Λαρισαίων Απόστολου Καλογιάννη με θέμα «Πολεοδομικός σχεδιασμός με επίκεντρο τον άνθρωπο για βιώσιμη αστική κινητικότητα στη Λάρισα: Ένα νέο όραμα για την Τοπική Αυτοδιοίκηση».\nΣτο Συνέδριο έχουν κληθεί να συμμετέχουν απευθύνοντας χαιρετισμό ή ομιλία ο Πρόεδρος της ΚΕΔΕ κ. Γιώργος Πατούλης, ο Περιφερειάρχης Θεσσαλίας και Πρόεδρος της ΕΝΠΕ κ. Κώστας Αγοραστός, ο Δήμαρχος Αθηναίων κ. Γιώργος Καμίνης, ενώ την πρώτη ημέρα του Συνεδρίου θα παρέμβει και ο Πρόεδρος της Ειδικής Μόνιμης Επιτροπής Οδικής Ασφάλειας της Βουλής, βουλευτής Ημαθίας κ. Γιώργος Ουρσουζίδης αλλά και ο Πρόεδρος της Εθνικής Συνομοσπονδίας Ατόμων με Αναπηρία κ. Ιωάννης Βαρδακαστάνης.\nΘα τοποθετηθούν, ακόμη, Γενικοί Γραμματείς υπουργείων, φορέων και αρχών. Στο πρόγραμμα του Συνεδρίου περιλαμβάνονται εισηγήσεις από τους κ.κ. Θόδωρο Γκοτσόπουλο, Διευθύνοντα Σύμβουλο της Ελληνικής Εταιρείας Τοπικής Ανάπτυξης και Αυτοδιοίκησης (ΕΕΤΑΑ), Παναγιώτη Κορκολή, Γενικό Γραμματέα Δημόσιων Επενδύσεων και ΕΣΠΑ του Υπουργείου Οικονομίας και Ανάπτυξης, ο Γενικός Γραμματέας του Υπουργείου Υποδομών και Μεταφορών κ. Θάνος Βούρδας, ο Πρόεδρος της Μονάδας Οργάνωσης της Διαχείρισης Αναπτυξιακών Προγραμμάτων (ΜΟΔ) κ. Παναγιώτης Πάντος, ο Πρόεδρος του «Πράσινου Ταμείου» κ. Γιώργος Πατρίκιος, ενώ για τον διαδημοτικό σχεδιασμό για τη βιώσιμη αστική κινητικότητα στους Δήμους της Αττικής θα μιλήσει ο Πρόεδρος της Περιφερειακής Ένωσης Δήμων Αττικής, Δήμαρχος Νίκαιας - Αγίου Ιωάννη Ρέντη κ. Γιώργος Ιωακειμίδης.\nΑπό την επιστημονική κοινότητα θα καταθέσουν απόψεις ο Καθηγητής Πολεοδομίας του ΕΜΠ και επικεφαλής της Μονάδας Βιώσιμης Κινητικότητας ΕΜΠ Αθανάσιος Βλαστός, ο επικεφαλής του Εθνικού Δικτύου Πόλεων με Σχέδιο για Βιώσιμη Αστική Κινητικότητα, Καθηγητής Συγκοινωνιακής Τεχνικής Παναγιώτης Παπαϊωάννου, η πρώην Ειδική Γραμματέας Επιθεώρησης Περιβάλλοντος και Ενέργειας και πρώην Γενική Επιθεωρήτρια Περιβάλλοντος κ. Μαργαρίτα Καραβασίλη, η εθνική συντονίστρια Βιώσιμης Κινητικότητας του Υπουργείου Περιβάλλοντος και Ενέργειας κ. Καλλιόπη Παπαδάκη κ.ά.\nΥβρίδια λύκου-σκύλου απειλή για τα ελάφια της Πάρνηθας\nΜικρή άνοδος θερμοκρασίας και ισχυροί άνεμοι


Κυριακή μετά την Ύψωση του Τιμίου Σταυρού Απόστολος: Γαλ. β΄ 16-20, Ευαγγέλιο:Μαρκ. η΄ 34-θ΄ 1\nΤα αληθινά κέρδη ή οι ζημιές φαίνονται μόνο με τα μέτρα της αιωνιότητας\nΣτο ευαγγέλιο της περασμένης Κυριακής ακούσαμε ότι ο Κύριος μας, ο Ιησούς Χριστός, οδηγήθηκε στο Σταυρό από αγάπη προς τον κόσμο και με σκοπό τη σωτηρία του ανθρώπου. Η σωτηρία σαν δώρο της αγάπης του Θεού προς τον άνθρωπο δεν προσφέρεται αναγκαστικά στον άνθρωπο, αλλά θα πρέπει όχι μόνο να εκφράζει επιθυμία αλλά να είναι και αποτέλεσμα πίστεως «ίνα πας ο πιστεύων εις αυτόν μη απόλυται αλλ’ έχη ζωήν αιώνιον».\nΕνώ ο στόχος και το δώρο του Θεού ήταν γενικό, σήμερα γίνεται προσωπικό. Ο Απόστολος Παύλος μας βοηθά να καταλάβουμε την ουσία της σταυρικής θυσίας του Κυρίου. Ο Υιός του Θεού μας αγάπησε και θυσιάστηκε για χάρη μας. Για τον Απόστολο Παύλο είναι σημαντική η σταυρική θυσία του Υιού του Θεού για χάρη του κόσμου, αλλά γι’ αυτόν είναι σημαντικότερο το ότι ο Υιός του Θεού τον αγάπησε και θυσιάστηκε γι’ αυτόν.\nΘέτει λοιπόν, το ερώτημα στον εαυτό του και κατ’ επέκταση και στον καθένα από μας. Ο Υιός του Θεού με αγάπησε. Ο Υιός του Θεού θυσιάστηκε για μένα. Εγώ πως απαντώ σ’ αυτήν την αγάπη; Πως και πόσο εκτιμώ αυτή τη θυσία; Και απαντά σήμερα ο ίδιος: «Χριστώ συνεσταύρωμαι, ζω δε ουκέτι εγώ, ζη δε εν εμοί Χριστός». Έχω πεθάνει στο σταυρό μαζί με το Χριστό. Και δε ζω πια εγώ, αλλά ζει στο πρόσωπο μου ο Χριστός.\nΜεγάλο το δώρο. Υπέρτατη η τιμή. Την ίδια στιγμή άμεση η ανταπόκριση. Σταυρώθηκε για μένα; Σταυρώνω κι εγώ τις δικές μου επιθυμίες, τα δικά μου πάθη και μεταμορφώνω τον εαυτό μου όπως με θέλει ο Χριστός. Στο πρόσωπο μου, λοιπόν, καθρεπτίζεται η ζωή του Χριστού γιατί μιμήθηκα τη ζωή του Χριστού. Έχοντας δε επίγνωση το τι βιώνει, προτρέπει πάλι με επίγνωση τους χριστιανούς να μιμηθούν τη ζωή του όπως και εκείνος μιμήθηκε τη ζωή του Χριστού. «Μιμηταί μου γίνεσθε , καθώς καγώ Χριστού» (Α΄ Κορ. ια΄1).\nΜεγάλο το δώρο. Υπέρτατη η προσφορά. Μπορούμε να αγνοήσουμε αυτή τη θυσία, αυτή την αγάπη; Ο Απόστολος Παύλος μας λέει σήμερα «Ουκ αθετώ την Χάριν του Θεού». Δεν μπορώ να αγνοήσω αυτή τη δωρεά του Θεού. Τόσο ο Απόστολος Παύλος όσο και οι άλλοι Απόστολοι εκτίμησαν σωστά τη δωρεά το Θεού. Όμως δεν έμειναν στη σωστή εκτίμηση. Προχώρησαν και στην ουσία. Έκαναν βίωμα την πίστη τους και με τον τρόπο της καθημερινής ζωής τους πρόσφεραν στην πράξη τη δική τους ευχαριστία για τη μεγάλη αυτή δωρεά του Θεού και για την δική τους προσωπική σωτηρία.\nΟι Απόστολοι δεν αγνόησαν τη Χάρη του Θεού. Εμείς θα την αγνοήσουμε. Αν όχι τότε πως θα ανταποκριθούμε; Απάντηση στα ερωτήματα αυτά μας έδωσε όπως προαναφέραμε, ο Απόστολος Παύλος. Ταύτισε τη ζωή του με τη ζωή του Χριστού. Άρα ταύτιση και της ζωής μας με τη ζωή του Χριστού.\nΌμως, πέραν από τον Απόστολο Παύλο απάντηση στα πιο πάνω ερωτήματα μας δίνει και ο ίδιος ο Κύριος μέσα από το σημερινό Ευαγγέλιο. Μάλιστα επειδή η απάντηση αφορά όλους, αλλά και τον καθένα ξεχωριστά ο Κύριος προχωρεί σε μια σημαντική κίνηση. Απευθύνει διπλή πρόσκληση. Πρόσκληση καθολική, αλλά και πρόσκληση προσωπική-πρόσκληση ατομική. Για να δείξει ότι η σωτηρία δεν αφορά μόνο τους μαθητές του, αλλά όλους τους ανθρώπους «Ο Ιησούς κάλεσε τότε τον κόσμο μαζί με τους μαθητές».\nΌμως, επειδή η σωτηρία σαν δώρο του Θεού προς τον άνθρωπο δεν προσφέρεται αναγκαστικά, για τούτο στη συνέχεια απευθύνει πρόσκληση ελευθερίας: «Όποιος θέλει να με ακολουθήσει, ας απαρνηθεί τον εαυτό του, ας σηκώσει το σταυρό του και ας με ακολουθήσει».\nΗ σωτηρία, λοιπόν, είναι δώρο του Θεού για όλους τους ανθρώπους, για τούτο και ενημερώνει τους ανθρώπους. Όμως πέρα από την ενημέρωση αποκαλύπτει στους ανθρώπους, τους όρους, τις προϋποθέσεις που θα τους οδηγήσουν στη σωτηρία. Ενώ όταν μιλά για το δικό του σταυρό χρησιμοποιεί τον όρο «δει» - πρέπει, όταν απευθύνεται σε μας τους ανθρώπους μας προτρέπει με το «όστις θέλει». Ο Θεός σέβεται την ελευθερία μας, έστω κι αν εμείς αρνούμαστε να σεβαστούμε την ελευθερία των συνανθρώπων μας. Και όχι μόνο, αλλά πολλές φορές και τη δική μας ελευθερία την εξουδετερώνουμε, αφού λόγω της καλής χρήσης τη μετατρέπουμε σε ασυδοσία.\nΟι όποιες πράξεις, οι όποιες επιλογές μας πρέπει να είναι πράξεις συνειδητής επιλογής. Κάνω το άλμα ή το βήμα γιατί το θέλω, το νιώθω και όχι γιατί εξαναγκάζομαι να το κάνω. «Όστις θέλει οπίσω μου ακολουθείν, απαρνησάσθω εαυτόν και αράτω τον σταυρόν αυτού και ακολουθείτω μοι». Ο πραγματικός ακόλουθος του Ιησού πρέπει να είναι και πραγματικός μιμητής του. Ο Ιησούς απαρνήθηκε τον εαυτό του και θυσιάστηκε για χάρη του ανθρώπου. Άρα και η δική μας αυταπάρνηση να μετατρέπεται σε αυτοθυσία-σε θυσία υπέρ των συνανθρώπων μας, γεγονός που θα αποτελεί ύψιστη πράξη αγάπης. Παράλληλα μπορεί να είναι και άρση προσωπικού σταυρού, πέραν από τον οποιονδήποτε άλλο σταυρό ή δοκιμασία που υπομένει αγόγγυστα.\nΑδελφοί μου, βρισκόμαστε σε μια εποχή που υπολογίζουμε τα πάντα με το κέρδος ή τη ζημιά. Τώρα με την οικονομική κρίση μιλούμε μόνο για ζημιά. Κι όμως, πέραν από τη ζημιά υπάρχει και κάτι θετικό. Τα υλικά αγαθά, χρήματα, κινητά, ακίνητα δεν είναι ποτέ διασφαλισμένα. Χωρίς να ήταν προγραμματισμένο την επόμενη του «κουρέματος» το ευαγγέλιο μας προειδοποιούσε: «Μη θησαυρίζετε υμίν θησαυρούς επί της γης όπου σης και βρώσις αφανίζει και όπου κλέπται διορύσσουσι και κλέπτουσι» και παράλληλα μας προέτρεπε «θησαυρίζετε υμίν θησαυρούς εν ουρανώ» (Ματθ. στ΄19-20) Τα αληθινά κέρδη ή οι ζημιές φαίνονται μόνο με τα μέτρα της αιωνιότητας. Για τούτο σήμερα ο Κύριος ρωτά: «Τι γαρ ωφελήσει άνθρωπον εάν κερδίσει τον κόσμον όλον, και ζημιωθή την ψυχήν αυτού, ή τι δώσει άνθρωπος αντάλλαγμα της ψυχής αυτού;» Τα πρόσκαιρα έρχονται και παρέρχονται μόνο η ψυχή μένει κι αυτή είναι αθάνατη. Ας επιδιώξουμε, λοιπόν, κατά το Μέγα Βασίλειο, «αντί των επιγείων τα επουράνια, αντί των πρόσκαιρων τα αιώνια, αντί των φθαρτών τα άφθαρτα» Αμήν.\nΘεόδωρος Αντωνιάδης, Μητρόπολη Πάφου


Γυναικείες Γόβες Marron119277 Tabac | E-SHOES.GR\nΚωδικός: 119277 Tabac\nΓυναικείες Γόβες Marron, από εξαιρετικής ποιότητας δέρμα. Ένα κομψό και διαχρονικό σχέδιο που δεν θα σας απογοητεύσει ποτέ. Με μαλακό, δερμάτινο πάτο και αντιολισθητική σόλα, για άνετη εφαρμογή. Αποτελούν μια σταθερή επιλογή για τις εμφανίσεις σας. Ύψος τακουνιού, 8.5 cm.


Τρόποι πληρωμής - Δωροεπιλογές\nΗ επιχείρηση μας, σας παρέχει τη δυνατότητα να εξοφλήσετε την παραγγελία σας με όποιον από τους παρακάτω τρόπους σας εξυπηρετεί καλύτερα:\nΌταν παραλάβετε την παραγγελία σας πληρώνετε στον υπάλληλο της εταιρίας ταχυμεταφοράς, το συνολικό κόστος με μετρητά. Η αντικαταβολή ισχύει για συναλλαγές εντός Ελλάδας και έχει ένα επιπλέον κόστος Ευρώ.2,00 το οποίο δεν εκπίπτει σε περίπτωση "Δωρεάν αποστολής άνω των Ευρώ.50,00".\nΒ) Με κατάθεση σε τραπεζικό λογαριασμό της επιχείρησης.\nΑφού καταθέσετε το ποσό που αντιστοιχεί για κάθε παραγγελία σας στον τραπεζικό λογαριασμό που θα επιλέξετε από το σύστημά μας, μας αποστέλλετε αντίγραφο της τραπεζικής εντολής με τον αριθμό παραγγελίας και το ονοματεπώνυμό σας σαν αιτιολογία στην απόδειξη κατάθεσης και εμείς θα ενημερωθούμε άμεσα από την τράπεζα ότι πραγματοποιήθηκε η συναλλαγή και θα σας αποστείλουμε την παραγγελία σας.(Θα ενημερώνεστε για τα παραπάνω με σχετικό e-mail).\nΓ) Μέσω της ηλεκτρονικής υπηρεσίας της Eurobank Εύκολα, γρήγορα και με ασφάλεια. Με την χρήση πιστωτικής ή χρεωστικής κάρτας και χωρίς τα επιπλέον έξοδα της αντικαταβολής.\nΚάντε την παραγγελία σας ηλεκτρονικά ή τηλεφωνικά και παραλάβετε τα προϊόντα σας από τα κεντρικά γραφεία μας.\nΣ' αυτή την περίπτωση, και αν θέλετε η πληρωμή να γίνει με την παραλαβή, επιλέγετε ως τρόπο πληρωμής την αντικαταβολή. Θα δείτε την χρέωση της αντικαταβολής 2,00 ευρώ στο σύνολο, αλλά δεν θα χρεωθεί κατά την παραλαβή.\nΘα ενημερώνεστε για την παραλαβή τηλεφωνικά ή μέσω e-mail από το αρμόδιο τμήμα. (Καθημερινές από 10:00 - 17:00) στη Λασιθίου 17,Άγιος Δημήτριος ,17341, Αττική Τηλ: 694 6007914


Η Αντελίνα Βαρθακούρη έδωσε την πιο σωστή απάντηση στα σχόλια για το βάρος της | Ladylike.gr\nΗ Αντελίνα Βαρθακούρη, είναι ένα νέο πρόσωπο της ελληνικής τηλεόρασης. Συμμετείχε (και κέρδισε) μαζί με τον σύζυγό της Χάρη Βαρθακούρη στο Globetrotters του Star κι από εκεί είδε να της ανοίγονται νέοι δρόμοι στην μικρή οθόνη. Πλέον η Αντελίνα Βαρθακούρη ανήκει στο δυναμικό του Alpha. Εκεί θα παρουσιάσει το τηλεπαιχνίδι «Αντελίνα, χτύπα το κουδούνι».\nΗ Αντελίνα Βαρθακούρη είναι προς το παρόν μια παρουσιάστρια εν αναμονή, καθώς ο κορονοϊός πέταξε το χαριτωμένο concept του Alpha από το παράθυρο επιβάλλοντας κοινωνική αποστασιοποίηση. Πού να χτυπήσει το κουδούνι και ποιος να της ανοίξει, εδώ που τα λέμε; Ωστόσο, τα πλάνα της δεν έχουν ματαιωθεί και η Αντελίνα Βαρθακούρη ανυπομονεί να επιστρέψει στα νέα της καθήκοντα.\nΗ Αντελίνα Βαρθακούρη μιλά στην ψυχούλα κάθε γυναίκας\n«Η ζωή όλων μας… αναβλήθηκε και έχουμε πλέον κάτι πολύ σπουδαιότερο και βασικό για να ανησυχούμε: την υγεία μας! Φυσικά αγχώθηκα και φοβήθηκα για το μέλλον, όπως όλοι, αλλά το αντιμετώπισα με ψυχραιμία. Ελπίζω πάντως πως όλα τώρα θα αρχίσουν να μπαίνουν σε μια σειρά και θα επανέλθουμε σταδιακά σε μια κάποια κανονικότητα», είπε χαρακτηριστικά η Αντελίνα Βαρθακούρη σε συνέντευξή της στο περιοδικό Τηλέραμα.\nΗ στάση αναμονής ανταμείφθηκε και πλέον η παρουσιάστρια θα δει την εκπομπή της να κάνει πρεμιέρα στον Alpha. Η πρεμιέρα έχει προγραμματιστεί για τη Δευτέρα 1 Ιουνίου. Θα προβάλλεται κάθε Δευτέρα έως Παρασκευή στις 16.30 στον Alpha.\nΗ παρουσιάστρια με τον εκρηκτικό χαρακτήρα, το χιούμορ και το ταμπεραμέντο, όπως αυτά αναδείχθηκαν μέσα από το Globetrotters, κλήθηκε να απαντήσει και στα σχόλια που γίνονται κατά καιρούς για την πληθωρική εικόνα της και τα κιλά της.\nΗ Αντελίνα Βαρθακούρη δεν ενοχλείται από τα αρνητικά σχόλια\n«Πάντα θα υπάρχουν άνθρωποι που θα ασκούν πιο σκληρή κριτική από αυτήν που χρειάζεται, χωρίς καν να τους ζητηθεί η άποψή τους», σχολίασε σχετικά η Αντελίνα Βαρθακούρη. Κι έπειτα έδωσε την πιο υπέροχη απάντηση σχετικά με τον σχολιασμό των ανθρώπων για την εξωτερική τους εμφάνιση.\n«Για μένα, για να πάψει να είναι αντικείμενο σχολιασμού το βάρος και γενικότερα η εικόνα ενός ανθρώπου, πρέπει εμείς οι ίδιοι να δείξουμε ότι δεν νοιαζόμαστε για το τι πιστεύουν οι άλλοι για την εμφάνισή μας. Εγώ προσωπικά δεν ενοχλούμαι με κανένα αρνητικό σχόλιο, δεν δίνω σημασία», είπε η Αντελίνα Βαρθακούρη. Κι αυτή είναι μία πολύ σωστή προσέγγιση. Σωστότερο βέβαια θα ήταν να το καταλάβαιναν από μόνοι τους, καθώς σε καμία περίπτωση δεν ευθυνόμαστε οι ίδιοι για τα σχόλια που δεχόμαστε, όπως σοφά είπε και η Billie Eilish. Αλλά είναι κι αυτό μια καλή αρχή για να αποδυναμώσουμε την αξία της κριτικής για την εμφάνιση των ανθρώπων.\n«Όταν αποφασίζω να χάσω, να πάρω κιλά ή να κάνω οποιαδήποτε αλλαγή στην εμφάνισή μου, το κάνω για μένα», κατέληξε η νέα παρουσιάστρια του Alpha. Και μπράβο της.


Βίντεο: Οκτώ Ελληνίδες αγρότισσες αποκαλύπτουν το μυστικό της επιτυχίας τους | "Ενδείξεις-Αποδείξεις"\nΒίντεο: Οκτώ Ελληνίδες αγρότισσες αποκαλύπτουν το μυστικό της επιτυχίας τους\nΟι άντρες της ζωής τους: οι σύντροφοι και οι γιοι τους μιλούν για τις επιτυχημένες γυναίκες και πλημμυρίζουν από περηφάνια για την επιτ...\nΟι άντρες της ζωής τους: οι σύντροφοι και οι γιοι τους μιλούν για τις επιτυχημένες γυναίκες και πλημμυρίζουν από περηφάνια για την επιτυχία τους\nΣήμερα, 8 Μαρτίου, ημέρα της Γυναίκας, οι οχτώ Γυναίκες που ίδρυσαν την Ιδιωτική Κεφαλαιουχική Εταιρεία «Γυναίκες Γαλακτοπαραγωγοί Γυναικοκάστρου» γιορτάζουν με τον δικό τους τρόπο την δημιουργία, την φροντίδα, την δύναμη. Αυτή τη φορά διαλέξαμε να μιλήσουν για εκείνες οι άνθρωποι που βρίσκονται δίπλα τους. Συγκεκριμένα, οι άντρες της ζωής τους: οι σύντροφοι και οι γιοι τους. Γιατί πίσω από μία γυναίκα, κρύβονται εκείνοι που την αγαπούν με όλη τους την καρδιά και που σκάνε από περηφάνια για εκείνη και το έργο της.\nΗ Αντιγόνη, η Δέσποινα, η Ερασμία, η Κούλα, η Κρυσταλλία, η Λαμπρινή, η Σύλβια και η Χριστίνα είναι οι “8 Γυναίκες”, που αποφάσισαν να ενώσουν τις δυνάμεις, τις γνώσεις και το μεράκι τους για το καλό γάλα.\nΟι έξι από αυτές προέρχονται από τον κλάδο της κτηνοτροφίας – δραστηριοποιούνται εδώ και χρόνια στην παραγωγή γάλακτος και εκτρέφουν τις δικές τους αγελάδες με τον πιο φυσικό τρόπο - και οι δύο από άλλους επιχειρηματικούς κλάδους. Η αγάπη των 8 γυναικών για το φρέσκο γάλα καθώς και η οικογενειακή τους παράδοση, τις ώθησαν να δημιουργήσουν μία ΙΚΕ, με έδρα το Γυναικόκαστρο στο Κιλκίς. Τα κριτήρια ένταξης στην ένωση ήταν αυστηρά, ώστε να καταφέρουν να προσφέρουν στην ελληνική οικογένεια φρέσκο γάλα μόνο από τη συγκεκριμένη γεωγραφική περιοχή και με ειδικά ποιοτικά χαρακτηριστικά.\n"Ενδείξεις-Αποδείξεις": Βίντεο: Οκτώ Ελληνίδες αγρότισσες αποκαλύπτουν το μυστικό της επιτυχίας τους


Γαλακτοβιομηχανίες – Plant Engineering and Automation – AS Hellas\nH Παγκόσμια αγορά γαλακτοκομικών είναι μια σημαντική αγορά με μικρά περιθώρια κέρδους, παρά τις μεγάλες ποσότητες που παράγονται και καταναλώνονται! Προϊόντα με υψηλή προστιθέμενη αξία αποκτούν όλο και μεγαλύτερη σημασία για τις εταιρίες του κλάδου ως μέσο βελτίωσης των περιθωρίων κέρδους. Σε αυτή την πολύ ανταγωνιστική αγορά, οι Γαλακτοβιομηχανίες που αναζητούν καλύτερη ποιότητα και υψηλότερα περιθώρια κέρδους, χρειάζεται να αξιολογήσουν πολύ προσεκτικά τις επιλογές τους και να προσπαθήσουν να μεγιστοποιήσουν την απόδοση των επενδύσεών τους.\nΜπορούμε να βοηθήσουμε με τα προϊόντα και τις υπηρεσίες μας. Έχουμε μια πολύ μεγάλη εμπειρία στην παραγωγική διαδικασία Γαλακτοκομικών προϊόντων. Σχεδιάζουμε, κατασκευάζουμε και τοποθετούμε πλήρεις βιομηχανικές μονάδες, αυτόματες γραμμές παραγωγής για Γιαούρτι και Γάλα, και εξοπλισμό πλήρως προσαρμοσμένο στις ανάγκες των πελατών μας. Τους βοηθούμε να γίνουν πιο παραγωγικοί, ευέλικτοι και κερδοφόροι.\nΕδώ και 25 χρόνια έχουμε ολοκληρώσει ένα μεγάλο αριθμό έργων στις σημαντικότερες εταιρίες παραγωγής Γαλατος, Γιαουρτιού και Τυριού, συμμετέχοντας ενεργά στον εκσυγχρονισμό της του κλάδου.\nΕιδικά για τις εγκαταστάσεις παραγωγής γάλακτος και γιαουρτιού προσφέρουμε τα εξής:\n•\tΚαθορισμό προδιαγραφών παραγωγής και ηλεκτρομηχανολογικός σχεδιασμός\n•\tΠρομήθεια μηχανημάτων και λοιπού εξοπλισμού παραγωγής\n•\tΕγκατάσταση εξοπλισμού παραγωγής και διασύνδεσή του\n•\tΘέση σε λειτουργία παραγωγικής μονάδας\n•\tΤεκμηρίωση εγκατάστασης, εκπαίδευση και καθοδήγηση χειριστών\n•\tΥποστήριξη για όλη τη διάρκεια ζωής της εγκατάστασης\n•\tΕργασίες συντήρησης εγκατεστημένου εξοπλισμού\n•\tΕκσυγχρονισμό και βελτιώσεις υφιστάμενων εγκαταστάσεων\nΗ προσέγγιση της εταιρίας δεν αφορά μόνο στην παροχή εξοπλισμού ή υπηρεσίας μεμονωμένα, αλλά είναι ολιστική. Εστιάζει στην απόδοση της παραγωγής τελικού προϊόντος συνολικά, καθώς και στην καλύτερη χρήση όλων των παραγωγικών πόρων για μεγαλύτερη απόδοση και παραγωγικότητα της εγκατάστασης. Σε αυτή την λογική, οι ολοκληρωμένες της λύσεις προβλέπουν και είναι έτοιμες για μελλοντικές επεκτάσεις. Ταυτόχρονα, το λογισμικό της AS HELLAS για την λειτουργία της παραγωγής μειώνει σημαντικά το κόστος λειτουργίας της εγκατάστασης, κάνοντας έτσι το συνολικό κόστος ιδιοκτησίας ιδιαίτερα ελκυστικό.\nΔιαβάστε περισσότερα για το πιο πρόσφατο έργο μας.\nΕιδικές προκατασκευασμένες μονάδες για Γαλακτοβιομηχανίες\nΟι μονάδες προσφέρονται με ευέλικτο λογισμικό αυτοματισμού και αναλυτικά εγχειρίδια λειτουργίας για να μπορούν ακόμα και άπειροι χειριστές να τις θέσουν εύκολα και γρήγορα σε λειτουργία.


27ο Αττικό Ράλλυ 2017 automotopatras.gr\n* Στο πλήρωμα που θα τερματίσει και θα έχει επιτύχει τον ταχύτερο συνολικό χρόνο στις δύο νυχτερινές ειδικές διαδρομές θα απονεμηθούν κύπελλα.\n* Στο πλήρωμα που θα τερματίσει και θα έχει επιτύχει τον ταχύτερο συνολικό χρόνο στις τρεις ημερήσιες ειδικές διαδρομές θα απονεμηθούν κύπελλα.\n* Στο πρώτο από τα πληρώματα Μελών Α.Λ.Α.,(εφόσον εκκινήσουν τουλάχιστον έξη αυτοκίνητα) θα απονεμηθούν κύπελλα.\n* Στο πρώτο πλήρωμα «ΝΕΟΣ ΑΘΛΗΤΗΣ» (εφόσον εκκινήσουν τουλάχιστον έξη αυτοκίνητα) θα απονεμηθούν κύπελλα.\nTags: 201727Αττικό Ράλλυ\nΟ Λορένθο στα κόκκινα της Ducati


Σιωπή: To φρούριο των συναισθημάτων - cityculture.gr\nΣιωπή: To φρούριο των συναισθημάτων\n«Η σιωπή είναι καμωμένη από λέξεις, που δεν έχουν ειπωθεί».\nΠερνάνε οι ώρες, οι μέρες, οι μήνες και ζω στη σιωπή, που εσύ με οδήγησες. Με περιόρισες, με φυλάκισες, με εγκλώβισες. Μια σιωπή που με διέλυσε, με σάρωσε, με εξοστράκισε από το ευαίσθητο είναι μου, με έκανε μια ξένη.. Τι είναι πιο εύκολο, να μιλήσεις ή να σιωπήσεις; Και τα δύο έχουν συνέπειες που ad hoc διαφοροποιούνται. Το να μιλήσεις σε μία έκρυθμη στιγμή, μπορεί να δημιουργήσει έντονα φορτισμένη ατμόσφαιρα, να υπάρξει καυγάς, θυμός, να μαλώσεις, να παρεξηγηθείς, αλλά ξεσπάς, εκτονώνεσαι.\nΗ σιωπή σε χτυπάει κάτω από τη μέση. Δεν μπορείς να την πολεμήσεις, δυσκολεύεσαι να βρεις επιχειρήματα, γιατί ο λόγος είναι απών. Προσπαθείς να καταλάβεις, διαισθάνεσαι, πλανάσαι, εξιδανικεύεις, απογοητεύεσαι, θυμώνεις, αρνείσαι, αποδέχεσαι και συγχωρείς. Και περνάνε οι μέρες, περνάει ο καιρός και η σιωπή είναι ακόμη εκεί παρούσα.. βρυχάται σε κάθε προσπάθεια να προσεγγίσεις την ανθρώπινη πλευρά, γιατί η ζωώδης προβοκατόρικη άμυνα του ανθρώπου κυριαρχεί, όταν νομίζει πως ξέρει, πως νιώθει. Ξέρεις; Νιώθεις; Βλέπεις; Διαισθάνεσαι; Θεωρείς όλες τις πράξεις σου σωστές; Κάνεις την αυτοκριτική σου ή περιμένεις να αλλάξεις σελίδα κι όλα καλά;\nΗ σιωπή πληγώνει. Είναι το πιο αποτελεσματικό όπλο για να απορρίψεις, να απομακρύνεις, να πεις όχι, να παραδεχθείς κάτι, να ομολογήσεις. Τόσες εκδοχές υποβόσκουν στην έννοια της σιωπής. Η προσπάθεια ερμηνείας της είναι ευφάνταστη. Ωστόσο η διαίσθηση, μας δίνει πάντα την απάντηση, όσο σκληρή και να είναι. Αυτός που σιωπά, προσπαθεί να αποφύγει το λόγο, ίσως γιατί πιστεύει πως ο λόγος είναι πιο σκληρός και ωμός ή με τη σιωπή μπορεί αργότερα να επανορθώσει. Πόσο λάθος κάνει!! Σκοτώνει τον εγωισμό και την αυτοπεποίθησή σου, αρνείται ακόμη και να σου μιλήσει, δεν σε κοιτάζει καν στα μάτια και εξαφανίζεται… σιωπά… δεν υπάρχει… Κι αν για σένα ακόμη υπάρχει;\nΠόσα αποσιωπητικά να αφουγκραστείς, πόσες τελείες να χαϊδέψεις, πόσα ερωτηματικά να αγαπήσεις, όταν η επικράτειά της καταργεί κάθε αδιαπέραστο σύνορο! Και εγώ προσπαθώ να ανοίξω ξανά το παράθυρο, να μπει λίγο φως και εσύ τραβάς πάλι με βία την κουρτίνα, λες και έχεις γεννηθεί μ’ αυτό το σκοτάδι να σε συντροφεύει. Σκοτεινή μοναξιά, σκοτεινές επιλογές, σκοτεινές στιγμές, σκοτεινοί διάλογοι.. σ’ αυτό το σκοτάδι αναπαράγεις τη σιωπή σου.\nΩς πότε αναρωτιέμαι… ως πότε έχεις τον εγωισμό να τη διατηρείς, ως πότε έχεις τη δύναμη να αρνείσαι συναισθήματα, να γειώνεις ανθρώπους, να υπερασπίζεσαι ευτελείς και σαθρούς έρωτες, να αυταπατάσαι με εφήμερες έλξεις και να σιωπάς μπροστά στην αλήθεια της αγάπης. Ως πότε; Κι αν ξεφυλλίζοντας τη σιωπή σου, δεν κατάλαβες κάτι.. ξεσκέπασε το εγώ σου από τα ξέφτια με τα οποία το έχεις ντύσει και βγάλε την ψυχή σου στο ξέφωτο.\nΕγώ εκεί είμαι… σε περιμένω ακόμη κρυμμένη στη σιωπή σου.


Πανελλαδικές: Μήπως το άγχος είναι δυσκολότερο από τις ίδιες τις εξετάσεις; Tips για μαθητές και συμβουλές για γονείς - Newspedia.gr\nΠανελλαδικές: Μήπως το άγχος είναι δυσκολότερο από τις ίδιες τις εξετάσεις; Tips για μαθητές και συμβουλές για γονείς\nin Πανελλαδικές, Γονείς, Μαθητές\nΌσο οι μέρες για τις Πανελλαδικές εξετάσεις πλησιάζουν τόσο το άγχος των μαθητών, αλλά και των οικογενειών τους αυξάνεται.\nΗ ψυχολόγος Γεωργία Κορδώνη* γράφει για το άγχος των μαθητών, αλλά και των οικογενειών, που αυξάνεται αυτές τις μέρες. Tips για να χαλαρώσετε, συμβουλές για τους γονείς.\nΤο άγχος είναι μια φυσιολογική σωματική και ψυχική αντίδραση του οργανισμού μας σε ένα απειλητικό ερέθισμα ή σε μία απαιτητική κατάσταση. Επομένως, το άγχος από μόνο του δεν είναι κάτι καταστροφικό. Η ιδέα όμως ότι το άγχος είναι καταστροφικό είναι αυτή που το καθιστά δυσφορικό και επώδυνο. Πολλές φορές αυτό που μας αγχώνει περισσότερο είναι η σκέψη ότι λόγω του άγχους μας δεν θα καταφέρουμε να ανταπεξέλθουμε σε κάποια δραστηριότητα.\nΚάποιες ενδείξεις άγχους είναι: Κλάμα, αρνητική διάθεση, θλίψη, νευρικότητα, ξεσπάσματα θυμού, κοινωνική απομόνωση, μόνιμη ανησυχία, δύσπνοια, ταχυκαρδία, ζάλη, πονοκέφαλος ,διαταραχή στον ύπνο, μειωμένη όρεξη, δυσκολία συγκέντρωσης και μπλοκάρισμα μνήμης.\nΤι μπορούν, λοιπόν, να κάνουν οι μαθητές για να διαχειριστούν το άγχος των Πανελληνίων;\nΚαλή προετοιμασία. Έτσι αυξάνεται η αυτοπεποίθηση και μειώνεται το άγχος.\nΣωστή διατροφή. Πολλά φρούτα και λαχανικά, ώστε να λαμβάνουν τις απαραίτητες βιταμίνες.\nΑρκετός ύπνος (τουλάχιστον οχτώ ώρες). Έτσι βελτιώνεται η μνήμη, η σκέψη και η συγκέντρωση.\nΧρόνος για ξεκούραση και διασκέδαση. Έστω μισή ή μια μέρα μέσα στο Σαββατοκύριακο οι μαθητές είναι καλό να ξεκουράζονται, να βγαίνουν βόλτα με τους φίλους τους ή γενικά να κάνουν κάτι που τους ευχαριστεί.\nΣωματική άσκηση. Η κίνηση βοηθάει στην βελτίωση της οξυγόνωσης του εγκεφάλου και την κυκλοφορία του αίματος.\nΣυμπληρωματικά ο μαθητής που νιώθει άγχος μπορεί να εφαρμόσει κάποια από τις επόμενες τεχνικές, μέχρι να ηρεμήσει.\nΑναπνοή. Πάρτε 10 αργές αναπνοές με τον τρόπο, που αναφέρεται στη συνέχεια: πάρτε εισπνοές από τη μύτη μετρώντας αργά μέχρι το 2, κρατήστε λίγο την αναπνοή σας κι έπειτα, εκπνεύστε από το στόμα μετρώντας αργά μέχρι το 4. Με αυτό τον τρόπο το σώμα χαλαρώνει και ο νους ηρεμεί.\nΝευρομυϊκή χαλάρωση. Καθίστε αναπαυτικά, κλείστε τα μάτια και σφίξτε όσο πιο δυνατά μπορείτε τα χέρια σας σε γροθιά για 5″. Μετά αφήστε όλους τους μυς των χεριών σας να χαλαρώσουν τελείως. Παρατηρείστε τη διαφορά ανάμεσα στην ένταση και τη χαλάρωση. Επαναλαμβάνετε τουλάχιστον 2 φορές. Κάντε το ίδιο και στα άλλα μέρη του σώματος (τις γάμπες, τους μηρούς, την κοιλιά, το πρόσωπο κτλ.) σφίγγοντας και χαλαρώνοντας, μένοντας πάντα συγκεντρωμένοι στην αναπνοή σας.\nΝοητική αναπαράσταση. Η αναπαράσταση των πραγματικών συνθηκών μέσω του νου μπορεί να βοηθήσει τους μαθητές να αποκτήσουν εξοικείωση με τις εξετάσεις. Γιατί αυτό που μπορούμε να αντιμετωπίσουμε στη φαντασία μπορούμε πιο εύκολα να το κάνουμε και στην πραγματικότητα. Επίσης, μπορούν να οραματιστούν θετικές εμπειρίες, για παράδειγμα πως θα είναι όταν θα είναι φοιτητές ή όταν πετύχουν το στόχο τους, παίρνοντας έτσι κουράγιο και δύναμη.\nΘετικές σκέψεις. Για να αποφύγουν την καταστροφολογία, μπορούν κάθε φορά που τους έρχονται στο μυαλό αρνητικές σκέψεις π.χ. «δεν θα γράψω τίποτα», να βάζουν ένα φρένο στον εαυτό τους και να τις αντικαθιστούμε με θετικές σκέψεις, π.χ. «έχω προετοιμαστεί πολύ καλά».\nΗ αντιμετώπιση των γονέων\nΤαυτόχρονα και οι γονείς μπορούν από την δική τους πλευρά να βοηθήσουν τα παιδιά τους να μειώσουν το άγχος των εξετάσεων. Οι γονείς καλό είναι:\nΝα ακούν τα παιδιά τους. Τα παιδιά θα αισθανθούν πολύ καλύτερα, θα έχουν λιγότερο άγχος και θα αποφορτιστούν, όταν μπορούν να εκφράσουν τα συναισθήματα τους στους γονείς τους .\nΝα στηρίζουν τις επιλογές τους ακόμα και αν δεν συμφωνούν και να αφήσουν τα παιδιά τους να ακολουθήσουν τα δικά τους όνειρα και επιθυμίες.\nΝα είναι αισιόδοξοι και ήρεμοι. Να προσφέρουν στο παιδί ένα κατάλληλο περιβάλλον για διάβασμα χωρίς πολλούς περισπασμούς, φασαρία και εντάσεις.\nΝα αποφεύγουν να γίνονται υπερπροστατευτικοί και πιεστικοί.\nΝα υπενθυμίζουν στο παιδί τους ότι το αγαπούν και ότι είναι περήφανοι για αυτό, ανεξάρτητα από το αν θα τα καταφέρει στις εξετάσεις.\nΝα μην ξεχνούν ότι δεν είναι αυτοί που εξετάζονται, αλλά τα παιδιά τους. Γι’ αυτό δεν πρέπει να τους μεταφέρουν το βάρος ότι σε μια ενδεχόμενη αποτυχία θα στεναχωρηθούν γιατί έτσι αυξάνουν το άγχος των παιδιών τους.\nExtra tips για τις εξετάσεις!\nΑν νιώσεις άγχος κατά την διάρκεια των εξετάσεων, μείνε ψύχραιμος πάρε μερικές βαθιές ανάσες και δοκίμασε να κάνεις κάποια από τις παραπάνω τεχνικές για να ηρεμήσεις.\nΜην προσπαθήσεις να διαβάσεις το πρωί πριν τις εξετάσεις. Θα σου προκαλέσει μεγαλύτερο άγχος.\nΞεκίνα με τις ερωτήσεις που γνωρίζεις καλύτερα και αξιοποίησε όλο τον διαθέσιμο χρόνο. Αν δεν μπορείς να απαντήσεις σε κάποια ερώτηση μην μένεις εκεί για πολύ ώρα, προχώρα σε κάποια που γνωρίζεις.\nΑφού τελειώσει η εξέταση κάνε δώρο στον εαυτό σου λίγο χρόνο για να κάνεις κάτι που σου αρέσει πριν αρχίσεις πάλι διάβασμα.\nΠαρόλα αυτά, ακόμα και αν προσπαθήσεις πολύ και ακολουθήσεις όλες τις συμβουλές, υπάρχει το ενδεχόμενο να μην τα καταφέρεις. Το σημαντικό είναι μέσα από αυτή την διαδικασία να μάθεις να αντιμετωπίζεις και την αποτυχία. Υπάρχουν πάρα πολλά παραδείγματα ανθρώπων που δεν κατάφεραν να περάσουν με την πρώτη στις πανελλήνιες, αλλά τελικά έκαναν την καριέρα που ονειρεύονταν. Γιατί η αποτυχία στις εξετάσεις δεν σημαίνει και αποτυχία στη ζωή. Γονείς και μαθητές πρέπει να γνωρίζουν ότι οι πανελλήνιες δεν είναι το τέλος. Αν κάποιος έχει ανακαλύψει με το τι θέλει να ασχοληθεί, το μόνο σίγουρο είναι ότι κάποια στιγμή θα τα καταφέρει. Χρειάζεται μόνο επιμονή. Κάνε την ενδεχόμενη αποτυχία δύναμη σου και κυνήγα τα όνειρα σου!\nΚαλή επιτυχία στις εξετάσεις… αλλά και σε ό,τι άλλο επιλέξεις να κάνεις!


Αρχική Πολιτική Το "ψηφόδραμα" έληξε, το νέο τσουνάμι φόρων έρχεται\nΜε 153 “ναι” επί της αρχής υπερψηφίστηκε το πολυνομοσχέδιο που επιβάλλει νέους φόρους, εισάγει τον περίφημο “κόφτη” που με προεδρικά διατάγματα θα μειώνει μισθούς και συντάξεις εφόσον υπάρχει απόκλιση από τους δημοσιονομικούς στόχους και εκχωρεί σε ένα υπερταμείο για 99 χρόνια τη δημόσια περιουσία.\n“Οχι” στις δύο επίμαχες ενότητες για τον “κόφτη” και το υπερταμείο είπε από την κυβερνητική πλειοψηφία η βουλευτής Β’ Αθήνας του ΣΥΡΙΖΑ, Βασιλική Κατριβάνου, προκαλώντας κυβερνητική κρίση, αλλά και την οργή άλλων βουλευτών του ΣΥΡΙΖΑ, που θεωρούν ότι είναι εκτεθιμένοι απέναντι στο εκλογικό τους σώμα και ζητούν το κεφάλι της “επί πίνακι”.\nΠαίρνοντας τον λόγο ο Κυριάκος Μητσοτάκης σημείωσε πως η διαρκής επίκληση της 2ης εκλογικής νίκης του ΣΥΡΙΖΑ, δεν δίνει άφεση αμαρτιών για το α’εξάμηνο του 2015. Απαντώντας στην αναφορά του πρωθυπουργού ότι τα μέτρα που ψηφίζονται συμπεριλαμβάνονταν στο νομοσχέδιο που ψήφισε και η Νέα Δημοκρατία, είπε: «Πού υπήρχε στη συμφωνία του καλοκαιριού υπερταμείο διάρκειας 100 ετών; Το μείγμα πολιτικής είναι δικό σας, αλλά τους φόρους θα τους πληρώσουμε όλοι».\n«Δεν είστε άξιος να είστε πρωθυπουργός αυτής της χώρας» συνέχισε απευθυνόμενος στον κ. Τσίπρα για να προσθέσει: “Ο κόφτης είναι το μέτρο της προσωπικής σας αξιοπιστίας κ. Τσίπρα”.\n“Σας εξευτελίζουν με τον κόφτη και με το υπερταμείο, και προσβάλουν και τον ελληνικό λαό. Σήμερα είναι ημέρα ντροπής για την Βουλή των Ελλήνων. Πληρώνουμε τα ψέματα της κυβέρνησης. Γιατί το Ταμείο Αξιοποίησης Δημόσιας Περιουσίας έχει ζωή 100 χρόνια; Γιατί δεν αρκούσε το ΤΑΙΠΕΔ;” ρώτησε ρητορικά ο κ. Μητσοτάκης και πρόσθεσε: ‘ Γιατί δεν σας εμπιστεύονται. Το πρόβλημα δεν ήταν ποτέ η δομή και η λειτουργία του ΤΑΙΠΕΔ αλλά οι ανακολουθίες σας. «Δεσμεύετε τις επόμενες γενιές. Είναι ντροπή σας κ. Τσίπρα. Τέτοιο υπερταμείο δεν μας ζήτησαν ποτέ από εμάς. Όταν τελειώσει η κυβέρνηση Τσίπρα – Καμμένου εμείς θα ανακτήσουμε την χαμένη εθνική μας αξιοπρέπεια. Γιατί εμείς πιστεύουμε στις αποκρατικοποιήσεις και στον περιορισμό του ρόλου του κράτους»\nΑπευθυνόμενος προς τον κ. Τσίπρα είπε: “Είσαστε οπορτουνιστής λαϊκιστής και εξουσιολάγνος, το μόνο που σας ενδιαφέρει είναι παραμονή στην εξουσία. Η κυβέρνηση ΣΥΡΙΖΑ – ΑΝΕΛ είναι το πρόβλημα και πρέπει να φύγει το συντομότερο . Το αίτημα για εκλογές είναι πιο επίκαιρο από ποτέ. Όσο πιο γρήγορα φύγετε τόσο καλύτερο για την χώρα. Εμείς θα οικοδομήσουμε μία πολιτική συμμαχία, το πλατύ μεταρρυθμιστικό μέτωπο, που έχει ανάγκη η χώρα”


Οι τελευταίες στιγμές με το δολοφόνο της: Βγήκαν ραντεβού Tinder, την έπνιξε και την πέταξε - Βίντεο - Sputnik Ελλάδα\n© Φωτογραφία : YouTube/RNZ\n16:36 07.11.2019 Λήψη σύντομου url\nΤο πτώμα της βρέθηκε νεκρό από στραγγαλισμό και γυμνό πεταμένο σε σκουπιδότοπο, μέσα σε βαλίτσα.\nΓια τη δολοφονία της την 1η Δεκεμβρίου, ανήμερα των γενεθλίων της, κατηγορείται ένας 27χρονος Νεοζηλανδός, το όνομα του οποίου δεν έχει δοθεί στη δημοσιότητα από τις δικαστικές αρχές.\n© Φωτογραφία : Facebook/Grace Emmie Rose Millane\nΗ άτυχη 22χρονη Γκρέις Μιλάν\nΚατά τη διάρκεια της δίκης, παρουσιάστηκε υλικό από τις κάμερες ασφαλείας της πόλης, στο οποίο φαίνεται η άτυχη 22χρονη να συναντιέται με τον 27χρονο, να πηγαίνουν μαζί για ποτό και τελικά να καταλήγουν στο δωμάτιο του ξενοδοχείου του νεαρού.\nΈκτοτε, η Γκρέις δεν έδωσε σημάδια ζωής. Στις 5 Δεκεμβρίου, η αστυνομία ερεύνησε το δωμάτιο του κατηγορουμένου. Εκεί βρήκε δυο κινητά, σ’ ένα από το οποίο βρέθηκαν γυμνές φωτογραφίες του θύματος.\nΛίγες μέρες αργότερα, στις 9 Δεκεμβρίου, η σορός της 22χρονης Γκρέις βρέθηκε στραγγαλισμένη, γυμνή μέσα σε βαλίτσα, πεταμένη σε σκουπιδότοπο.\nΌπως αναφέρει η βρετανική Daily Mail, ο εισαγγελέας ανέφερε ότι ο 27χρονος κατηγορούμενος έψαξε στο Διαδίκτυο τους καλύτερους τρόπους για να ξεφορτωθεί κανείς ένα πτώμα, μεταξύ των οποίων και να «αφήσεις στην ύπαιθρο για να το φάνε σαρκοβόρα πουλιά» ή την «πιο καυτή φωτιά». Ενώ έκανε αναζητήσεις για μεγάλες βαλίτσες και για να νοικιάσει αυτοκίνητο, ενώ αναζήτησε και πληροφορίες για την περιοχή όπου το βρέθηκε πεταμένο το πτώμα.\nΑξίζει να σημειώσουμε ότι ο κατηγορούμενος αρνείται ότι στραγγάλισε το θύμα, ενώ σύμφωνα με την υπεράσπιση ο θάνατος της 22χρονης Γκρέις επήλθε κατά τη διάρκεια του σεξ.\nΜάλιστα, αφού ξεφορτώθηκε το πτώμα της άτυχης Βρετανίδας, χρησιμοποίησε ξανά την εφαρμογή Tinder και ξαναβγήκε άλλο ραντεβού.\nΝέα Ζηλανδία, viral βίντεο, viral, Tinder, δολοφονία


Επίσκεψη στον χώρο μελέτης | edulab4\nΧώροι Εκπαίδευσης – ακαδημαϊκό έτος 2011-12\nΑρχιτεκτονική Εσωτερικών Χώρων / Χώροι Εκπαίδευσης & Προπλάσματα: Περίγραμμα Μαθήματος\nΑρχιτεκτονική Εσωτερικών Χώρων / Χώροι Εκπαίδευσης & Προπλάσματα: Θέμα Άσκησης Εργαστηρίου\nΥποχρεώσεις των ομάδων\nΕπίσημη ιστοσελίδα στο ΤΕΙ Αθηνών\nΕπίσκεψη στον χώρο μελέτης\nΚατόπιν επικοινωνίας με τον Διευθυντή του 4ου Δημοτικού Σχολείου της Ν. Φιλαδέλφειας, κ. Δημήτρη Θεοδόσάκης, η πλέον ευνοϊκή ώρα της ημέρας για να επισκεφθείτε τον χώρο είναι 9 -11 π. μ.\nΩστόσο ο κ. Διευθυντής παρακαλεί τις ομάδες εφόσον ρυθμίσουν ακριβώς ποια μέρα επιθυμούν να επισκεφθούν τον χώρο του σχολείου, να καλέσουν πρώτα στο τηλ. 210 2517246 ώστε να τους υποδείξει ειδικά για τη συγκεκριμένη ημέρα πότε να έρθουν.\nΣας παρακαλούμε να σεβαστείτε αυτή την επιθυμία του κ. Διευθυντή, ακόμα καλύτερα δε αν μπορέσετε να συντονιστείτε μεταξύ σαςώστε με ένα (1) τηλέφωνο / μία (1) επίσκεψη να εξυπηρετηθούν περισσότερες της μίας ομάδες.\nΈχοντας ιδιαίτερη αγάπη για την αρχιτεκτονική, δεν αποκλείεται ο κ. Διευθυντής να συνεργαστεί μαζί μας σε όλη τη διάρκεια της μελέτης, επομένως θα σας παρακαλούσα να διατηρήσουμε την καλή προδιάθεση που έχει απέναντι στη δουλειά μας δείχνοντας το καλύτερό μας πρόσωπο και επιβαρύνοντας το πρόγραμμά του όσο γίνεται λιγότερο. Το 4ο Δημοτικό Σχολείο Ν. Φιλαδέλφειας έχει site στη διεύθυνση http://4dim-n-filad.att.sch.gr/\n6 έτη ago Short URL Σχόλια\n4ο Δημοτικό Ν. Φιλαδέλφειας/χώρος μελέτης/επίσκεψη/επικοινωνία\nΤελική παρουσίαση – παράδοση εργαστηρίου\n1η τελική παράδοση: ζητούμενα της παρουσίασης\nΟ χώρος σαν 3ος δάσκαλος (βίντεο)\nΜελέτες από όλο τον κόσμο!\nΣυνθετικό στάδιο – Αντίληψη του χώρου\nΣυνθετικό στάδιο – Προγραμματική και Λειτουργική οργάνωση


Τα «λιοντάρια» θα πηδήξουν στις 17 Ιουνίου\nΝαι, και επισήμως, η 17η Ιουνίου 2016 θα είναι η μέρα που τα «λιοντάρια», ύστερα από βδομάδες αποχής, επί τέλους θα πηδήξουν!\nΟ προπονητής τους, Roy Hodgson, ανακοίνωσε σήμερα ότι κατά τη διάρκεια του Euro 2016, τη μέρα που θα τελειώσει η πρώτη φάση των ομίλων, θα δώσει ρεπό στους παίκτες του, για έναν 24ωρο μαραθώνιο σεξ με τις γυναίκες τους ή τις γκόμενές τους (όπως η Sam Cooke, το αμόρε του Chris Smalling).\nΕίναι γνωστό ότι πολλοί προπονητές απαγορεύουν το σεξ κατά τη διάρκεια των τουρνουά, αλλά ο Roy πιστεύει ότι θα κάνει καλό στους παίκτες του να ξεχαρμανιάσουν.\nΟι Αγγλοι έχουν κλείσει το ξενοδοχείο Paume, στο Chantilly, στο οποίο αναμένεται να προκληθεί... σεισμός από το πήδημα, εκτός κι’ αν οι παίκτες προτιμήσουν να κλείσουν ξενοδοχεία στο Παρίσι που βρίσκεται σε απόσταση μιας ώρας.\nΟσοι είναι single θα μπορούν να κλείσουν μία από τις πολλές κοκότες που δουλεύον στην πόλη του φωτός, αν και είναι γνωστό ότι ποδοσφαιριστές διαθέτουν μία μεγάλη αντζέντα από escorts οι οποίες με ένα τηλεφώνημα πετάγονται και τους... εξηπηρετούν όπου και αν βρίσκονται.\nΟι Αγγλοι θεωρούνται τέταρτο φαβορί για την κατάκτηση του Euro, πίσω από τις Γαλλία, Γερμανία και Ισπανία, αλλά όπως φαίνεται είναι το πρώτο φαβορί για να... σκοράρουν πρώτοι!\nΠαιχνίδια με το Βούτυρο!\nΠως θα περάσουμε το Βράδυ μας Απόψε;\nSoft BDSM σε Ανδρικά Κορμιά


Παχυσαρκία - Δρ. Μαρία Παυλάτου MD PhD Διαβητολόγος Ενδοκρινολόγος. Διευθύντρια Ενδοκρινολογίας, Σακχαρώδη Διαβήτη και Μεταβολισμού Ιατρικού Αθηνών.\nΗ παχυσαρκία επιφέρει επιπτώσεις στην υγεία ενός ατόμου, επηρεάζοντας την ικανότητα για εργασία, την κοινωνική ζωή, ακόμη και το ίδιο το προσδόκιμο ζωής.\nΠως διαγιγνώσκεται η παχυσαρκία;\nΤι πρέπει να κάνω αν διαγνωσθώ με παχυσαρκία;\nΠοια είναι η θεραπεία της παχυσαρκίας;\nΩς παχυσαρκία ορίζεται το υπερβολικό βάρος, που προδιαθέτει σε σοβαρά προβλήματα υγείας, λόγω αύξησης του σωματικού λίπους. Η αύξηση αυτή αυξάνει τον κίνδυνο για την ανάπτυξη σακχαρώδη διαβήτη, καρδιαγγειακής νόσου, υπέρτασης και κάποιων μορφών καρκίνου.\nΗ συχνότητα της παχυσαρκίας είναι ανοδική, σε όλες τις ηλικιακές ομάδες, έχοντας πλέον λάβει διαστάσεις παγκόσμιας επιδημίας. Στην Ελλάδα 25% του πληθυσμού είναι παχύσαρκοι.\nΗ μέτρηση του Δείκτη μάζας σώματος είναι γενικώς αποδεκτή για τον καθορισμό του βαθμού παχυσαρκίας ή του αποκλεισμού της. Συνήθως συνοδεύεται από την μέτρηση της περιφέρειας της μέσης.\nΥπάρχουν διάφορες αιτίες παχυσαρκίας. Ωστόσο, στις περισσότερες περιπτώσεις η παχυσαρκία οφείλεται σε ένα συνδυασμό:\nΑυξημένης κατανάλωσης θερμίδων, κακής διατροφής και\nπου οδηγούν σε διαταραχή της ισορροπίας μεταξύ προσλαμβανόμενης τροφής και καταναλισκόμενης ενέργειας. Άλλοι παράγοντες που οδηγούν ή συμβάλλουν στην παχυσαρκία είναι:\nΧειρουργείο στην περιοχή του υποθαλάμου\nΗ λεπτίνη είναι ορμόνη που απελευθερώνεται από τα κύτταρα του λιπώδους ιστού και ενημερώνει τον εγκέφαλο για τα επίπεδα ενέργειας του σώματος, την ποσότητα δηλαδή λίπους στον οργανισμό μας. Στον εγκέφαλο και συγκεκριμένα στον υποθάλαμο βρίσκεται ένα πολύπλοκο νευροενδοκρινικό δίκτυο, που περιλαμβάνει ορεξιογόνους και ανερεξιογόνους νευρώνες. Η λεπτίνη μαζί με άλλες ορμόνες που εκκρίνονται από το γαστρεντερικό, διεγείρει τους ανορεξιογόνους νευρώνες και αναστέλλει τους ορεξιογόνους. Μία σειρά από αλληλεξαρτώμενα σήματα θα οδηγήσουν τελικά σε αναστολή της όρεξης και κατανάλωση της αποθηκευμένης ενέργειας.\nΟι πιο σοβαρές επιπλοκές τόσο της παχυσαρκίας όσο και της αύξησης του βάρους στα όρια του υπέρβαρου είναι:\nΜείωση του προσδόκιμου ζωής κατά μέσο όρο περίπου 3 χρόνια\nΜείωση της ποιότητας της ζωής\nΣοβαρότερη νόσο από τον ιό COVID-19\nΙσχαιμική καρδιαγγειακή νόσος\nΔιάφορες μορφές καρκίνου, όπως του ενδομητρίου, του μαστού, του εντέρου\nΜετά την διάγνωση της παχυσαρκίας ή της αύξησης του βάρους στα όρια του υπέρβαρου θα πρέπει να γίνει από τον ενδοκρινολόγο διερεύνηση του αιτίου, των πιθανών επιπλοκών του αυξημένου σωματικού βάρους και το ρίσκο που έχει ο κάθε ασθενής να αναπτύξει μία ή περισσότερες από τις επιπλοκές σχετιζόμενες με την παχυσαρκία. Αυτό περιλαμβάνει ιστορικό, φυσική εξέταση, αιματολογικές και ανάλογα με την περίπτωση απεικονιστικές εξετάσεις.\nΟ στόχος της θεραπείας της παχυσαρκίας είναι η πρόληψη, ή η θεραπεία των επιπλοκών της παχυσαρκίας και η βελτίωση της ποιότητας της ζωής του ασθενούς. Η θεραπεία πρέπει να εξατομικεύεται ώστε να επιτυγχάνεται ο στόχος. Ο πυρήνας της θεραπείας είναι η αλλαγή της διαιτολογικής συμπεριφοράς του ατόμου και η επαναφορά της ισορροπίας μεταξύ της προσλαμβανόμενης και καταναλισκόμενης ενέργειας:


Νίκος Δακτυλίδης: «Είναι καλή σκέψη που σήμερα είναι κλειστή η εστίαση» - Mykonos Post\nΟ επιχειρηματίας Νίκος Δακτυλίδης μαζί με τον γνωστό DJ David Morales.\nΝίκος Δακτυλίδης: «Είναι καλή σκέψη που σήμερα είναι κλειστή η εστίαση»\nΜε αφορμή το πανελλαδικό κλείσιμο των καταστημάτων της εστίασης, το Mykonos Post επικοινώνησε με τον επιχειρηματία Νίκο Δακτυλίδη, ο οποίος μίλησε για τα νέα μέτρα, τις συνέπειές τους, καθώς και για όλα όσα έχουν απασχολήσει τον κλάδο της εστίασης από την αρχή της πανδημίας μέχρι σήμερα.\n16.11.2021 Άννυ Τζαβέλλα\nΟ Νίκος Δακτυλίδης, βέρος Μυκονιάτης, είναι ο άνθρωπος πίσω από το θρυλικό Cavo Paradiso της Μυκόνου και ένας επιχειρηματίας που έχει προσφέρει πολλά στο νησί του με πολλούς και διάφορους τρόπους. Ο ίδιος, μιλά στο Mykonos Post για την επιχειρηματικότητα στο νησί των ανέμων, αλλά και για τον κορωνοϊό, ο οποίος έχει πλήξει βαθύτατα τον τομέα της εστίασης και όχι μόνο. Ξεκαθαρίζει ότι η πανδημία έχει ρίξει τον τζίρο, έχει επιφέρει αυστηρά μέτρα, με σοβαρές συνέπειες, ενώ τονίζει πως η κυβέρνηση εξακολουθεί να στέκεται δίπλα στις επιχειρήσεις.\n«Το κράτος ήταν κοντά και στάθηκε δίπλα στον επιχειρηματία»\nΟ Νίκος Δακτυλίδης μπήκε στον χώρο της εστίασης σε νεαρή ηλικία, καθώς μαζί με την οικογένεια, αλλά και τον αδερφό του διατηρούσαν την ταβέρνα “Τάσος” στην Παράγκα. «Εκεί έκανα τα πρώτα μου βήματα στον επιχειρηματικό κόσμο μαζί με τους γονείς μου και τον αδερφό μου. Ο αδερφός μου έμεινε εκεί και εγώ τράβηξα τον δρόμο μου», λέει χαρακτηριστικά στο Mykonos Post. Πράγματι, η πορεία του Νίκου Δακτυλίδη αποδείχτηκε εξαιρετικά επιτυχημένη, με τις επιχειρήσεις του να γράφουν τη δική τους ιστορία στη Μύκονο. Όταν, όμως, ο κορωνοϊός έκανε την εμφάνισή του τον Μάρτιο του 2020 όλα άλλαξαν. Η εστίαση ήταν ένας από τους κλάδους που επλήγη περισσότερο. Τα lockdown και το κλείσιμο των καταστημάτων έφεραν ανεπανόρθωτες ζημιές, που μέχρι και σήμερα δεν έχουν καταφέρει να διορθωθούν. «Ο κορωνοϊός μας επηρέασε σε πολύ μεγάλο βαθμό. Όλη αυτή η κατάσταση έριξε τον τζίρο μας κατά πολύ. Ειδικά το 2020 ο τζίρος ήταν μια αυτοκτονία. Ωστόσο, η κυβέρνηση για πρώτη φορά βοήθησε τις επιχειρήσεις. Το κράτος ήταν κοντά και στάθηκε δίπλα στον επιχειρηματία. Όλα τα χρόνια μας κυνηγούσαν, ενώ τώρα όχι. Ανεξαρτήτως επιχείρησης, θεωρώ πως όλοι λίγο-πολύ βοηθήθηκαν. Τώρα, με τις νέες αποφάσεις, ελπίζουμε πως η κυβέρνηση θα φέρει πρόσθετα μέτρα στήριξης για τις επιχειρήσεις, καθώς τα προβλήματα ακόμη παραμένουν», λέει με ειλικρίνεια.\n“Με τις νέες αποφάσεις, ελπίζουμε πως η κυβέρνηση θα φέρει πρόσθετα μέτρα στήριξης για τις επιχειρήσεις, καθώς τα προβλήματα ακόμη παραμένουν”\n«Η Μύκονος είναι πρωταθλήτρια σε όλα στην Ελλάδα»\nΣήμερα, Τρίτη 16 Νοεμβρίου, τα καταστήματα της εστίασης θα παραμείνουν κλειστά σε όλη τη χώρα, ύστερα από την απόφαση της Πανελλήνιας Ομοσπονδίας Εστιατορικών και Συναφών Επαγγελμάτων, προς ένδειξη διαμαρτυρίας για τα νέα μέτρα της κυβέρνησης στην εστίαση, τα οποία αφορούν κυρίως τους ανεμβολίαστους πολίτες. «Είναι καλή σκέψη που σήμερα είναι κλειστή η εστίαση, γιατί πιστεύω ότι με τον μοχλό της πίεσης η κυβέρνηση θα διαπιστώσει πως ακόμα δεν είναι εύκολα τα πράγματα και ότι πρέπει να στηρίξει ακόμη περισσότερο τους επιχειρηματίες. Τουλάχιστον, αν δεν μπορεί να μας δώσει άλλα χρήματα, να μας χαμηλώσει τον ΦΠΑ», εξηγεί ο Νίκος Δακτυλίδης στο Mykonos Post. Το καλοκαίρι, η Μύκονος πήρε και τον τίτλο της πρωταθλήτριας στους εμβολιασμούς. Χαρακτηρίστηκε ως ένα νησί “πρότυπο”, με σχεδόν το 90% των κατοίκων της να έχει πραγματοποιήσει και τις δύο δόσεις. «Η Μύκονος είναι πρωταθλήτρια στους εμβολιασμούς. Είναι όμως και πρωταθλήτρια σε όλα στην Ελλάδα. Ειλικρινά, δεν το λέω αυτό γιατί είμαι Μυκονιάτης και υποστηρίζω το νησί μου. Αυτή είναι η καθαρή αλήθεια. Πράγματι, στη Μύκονο το μεγαλύτερο ποσοστό των μόνιμων κατοίκων είναι εμβολιασμένο. Βέβαια, δεν βγαίνουν μόνο αυτοί άνθρωποι για καφέ ή για ποτό. Αυτό που παρατηρώ είναι πως οι πιο νεαρές ηλικίες, δεν έχουν κλείσει ακόμα ραντεβού για το εμβόλιο» προσθέτει.\n“Η Μύκονος είναι πρωταθλήτρια στους εμβολιασμούς. Είναι όμως και πρωταθλήτρια σε όλα στην Ελλάδα. Και δεν το λέω γιατί είμαι Μυκονιάτης. Αυτή είναι η καθαρή αλήθεια”\n«Βλέπεις τους ανθρώπους κάπως δυσαρεστημένους, αλλά δεν μπορεί να γίνει και αλλιώς»\nΠροφανώς, υπάρχουν ορισμένες αντιδράσεις του κόσμου τόσο για τα νέα μέτρα, όσο και για την όλη διαδικασία που πρέπει να ακολουθείται πριν την είσοδό τους σε ένα κατάστημα. Η επίδειξη πιστοποιητικού εμβολιασμού ή αρνητικού τεστ και ταυτότητας έχει συζητηθεί πολύ, ενώ αρκετοί είναι εκείνοι που αντιδρούν. «Κάποιες αντιδράσεις υπάρχουν, αλλά σε μικρό ποσοστό. Βλέπεις τους ανθρώπους κάπως δυσαρεστημένους, αλλά δεν μπορεί να γίνει και αλλιώς. Αν όλοι οι επιχειρηματίες ακολουθούν τα μέτρα, όπως πιστεύω ότι κάνουν, τότε ο κόσμος θα αντιδράσει μία, δύο, τρεις φορές, αλλά μετά θα αναγκαστεί να το δεχτεί. Θεωρώ πως η επίδειξη των πιστοποιητικών δεν είναι κάτι που κουράζει τον κόσμο. Οι περισσότεροι έρχονται έτοιμοι. Άλλωστε, έχουμε πλέον μπει σε μία νέα πραγματικότητα. Ο κορωνοϊός είναι στη ζωή μας και πρέπει να προσαρμοστούμε σε αυτά τα νέα δεδομένα», ξεκαθαρίζει ο Νίκος Δακτυλίδης. Ποιες είναι άραγε οι σκέψεις του για τη χειμερινή σεζόν; Υπάρχει περίπτωση να κλείσει ξανά η εστίαση ή να παρθούν ακόμη πιο αυστηρά μέτρα; «Αν δεν εμβολιαστεί ο κόσμος, πιστεύω ότι σε κάποια μέρη της Ελλάδας θα υπάρξουν τοπικά lockdown. Πιστεύω ότι μπορεί και να μας ξανα κλείσουν, αλλά εύχομαι να μη φτάσουμε πάλι σε αυτό το σημείο».


By Σορίν Ρούσι On 5 Ιουλίου 2013\nΛόγω των πρόσθετων απαιτήσεων ασφαλείας στην Πορτογαλία, η Blue Air απαιτείται να απαιτεί από τους επιβάτες που ταξιδεύουν από/προς Λισαβόνα, πληροφορίες σχετικά με έγγραφα ταυτότητας και τον τελικό προορισμό κατά τη διαδικασία κράτησης εισιτηρίου.\nΚατά συνέπεια, ξεκινώντας από Ιούλιος 1 2013, η υπηρεσία online check-in δεν είναι πλέον διαθέσιμη για πτήσεις προς Λισαβόνα (Πορτογαλία). Το check-in θα είναι δυνατό στο αεροδρόμιο και είναι δωρεάν, τόσο για τις πτήσεις Βουκουρέστι και Λισαβόνα όσο και για εκείνες που εκτελούν το δρομολόγιο Λισαβόνα - Βουκουρέστι.\nΚαι καθώς το Σαββατοκύριακο πλησιάζει στο τέλος της, η Blue Air ανακοίνωσε μια νέα προσφορά Smart Weekend με 14,99% έκπτωση για πτήσεις από/προς Λισαβόνα, Τορίνο (Κούνεο) και Βενετία!\nΜεταξύ 5 και 7 Ιουλίου μπορείτε να προγραμματίσετε τα ταξίδια σας για τα δρομολόγια:\nΒουκουρέστι - Λισαβόνα, Λισαβόνα - Βουκουρέστι\nΜπακάου - Τορίνο (Κούνεο), Τορίνο (Κούνεο) - Μπακάου\nΒουκουρέστι - Βενετία, Βενετία - Βουκουρέστι\nΗ περίοδος ταξιδιού είναι: 5 Ιουλίου - 14 Σεπτεμβρίου 2013 για τη Λισαβόνα, 5 Ιουλίου - 26 Οκτωβρίου 2013 για το Τορίνο και 5 Ιουλίου - 10 Σεπτεμβρίου 2013 για τη Βενετία.\nΠαραδόθηκε το πρώτο Airbus A380 British Airways (βίντεο)\nVlad λέει 9 ΧΡΟΝΙΑ πριν\nΠώς εξηγείτε τότε ότι στο TAP το checkin μπορεί ακόμα να γίνει online;\nΗ TAP είναι μια πορτογαλική εταιρεία. Είναι φυσιολογικό να υπάρχουν ορισμένες εγκαταστάσεις. Η Plus TAP είναι μια εταιρεία πλήρους εξυπηρέτησης και μπορεί διαφορετικά να εγγυηθεί ορισμένες ενέργειες…\nΚαλό atunci και τότε γιατί στο Wizz μπορείτε να ελέγξετε online στο / από το Luton, στο Blue, πάλι ΟΧΙ ??\nΝομίζω ότι το πρόβλημα είναι αλλού στην πραγματικότητα…\nΔεν έχω ελέγξει στο Luton αν μπορεί να γίνει. Δεν ξέρω καν αν έκαναν check in στο Luton online. Δεν πέταξα την Blue and Wizz στο Λονδίνο.\nΤο σίγουρο είναι ότι οι καταστάσεις διαφέρουν από εταιρεία σε εταιρεία και από αεροδρόμιο σε αεροδρόμιο. Γνωρίζατε ότι η Wizz δεν εγγυάται βίζα για το Ντουμπάι, αλλά η TAROM και η FlyDubai εγγυώνται; Ένα έγκυρο παράδειγμα τώρα. Αλλά η Wizz λέει ότι προσπαθεί να λύσει τα προβλήματα μέχρι να εγκαινιάσει τις πτήσεις χαμηλού κόστους μεταξύ Βουκουρεστίου και Ντουμπάι…\nΚαι δεν είναι τραγωδία που δεν γίνεται διαδικτυακά. Επιπλέον, δεν πληρώνεται πλέον στο αεροδρόμιο… Η Wizz χρεώνει βαριά αν δεν κάνετε check in online και θέλετε να το κάνετε στο αεροδρόμιο…\nΛυπάμαι που σας το λέω, αλλά ούτε η Tarom ούτε η flyfubai εγγυώνται βίζα για το Ντουμπάι, αλλά προσφέρουν βοήθεια για την απόκτησή της. Αν διαβάσετε προσεκτικά τους όρους και τις προϋποθέσεις του εισιτηρίου θα δείτε ότι αυτές οι αεροπορικές εταιρείες δεν αναλαμβάνουν καμία ευθύνη σε περίπτωση που η αίτηση βίζας του επιβάτη απορριφθεί!\nΌσον αφορά το online check-in στην Blue air, μπορώ να σας πω από πολύ αξιόπιστες πηγές τα εξής: στις πτήσεις που είναι διαθέσιμο το online check-in, οι πράκτορες επιβίβασης «πιάνουν» κατά μέσο όρο 3 επιβάτες / πτήση με χειραποσκευές που δεν ταιριάζει σε συγκεκριμένους που καλούνται να πληρώσουν ένα γελοία υψηλό τέλος στην πύλη. Για τις πτήσεις όπου το check-in γίνεται στο αεροδρόμιο στο γκισέ, ζυγίζονται οι χειραποσκευές και κατά μέσο όρο 15 επιβάτες πληρώνουν το επιπλέον ποσό. Κάντε τους δικούς σας υπολογισμούς… Δεν ξέρω από πού να βρω περισσότερα χρήματα….\nΔεν έχω υπολογισμούς να κάνω. Αν οι επιβάτες ακολουθούσαν τους κανόνες ... όλα θα ήταν τέλεια. Ας προσπαθήσουμε να ακολουθήσουμε τους κανόνες και ας σταματήσουμε να ψάχνουμε λύσεις για να εξαπατήσουμε και να κλέψουμε. Πέταξα με πολλές αεροπορικές εταιρείες και πάντα ακολουθούσα τους κανόνες όλων. Δεν είχα κανένα πρόβλημα! Είναι απλό\nΘέλω πολύ να πιάσω όλους όσους δεν ακολουθούν τους κανόνες. Ήρθα από τη Μαδρίτη και ένας νεαρός επιβάτης ήθελε να μπει στο αεροπλάνο με μια βαλίτσα μεγαλύτερη από το όριο και με 16 κιλά. Λοιπόν, που ξυπνάμε έτσι; Η αεροπορία δεν είναι χωριό χωρίς σκύλους… Και καμία εξαίρεση στον κανονισμό.\nΘα σου πω και κάτι άλλο. Πόσοι κάνουν check-in online σε πτήσεις χαμηλού κόστους; Ίσως η πλειοψηφία. Ξέρεις όμως πόσοι είναι αναστατωμένοι που πρέπει να το κάνουν επί πληρωμή στο αεροδρόμιο; πολύ περισσότερα από αυτά που πιάνονται με αποσκευές που υπερβαίνουν τα επιτρεπόμενα όρια. Επομένως, το δωρεάν check-in στο αεροδρόμιο στις πτήσεις από/προς τη Λισαβόνα είναι πραγματικά εντάξει.


Στο Στόμα του Λύκου: Από το 750Κ στα τσουκάλια και τα μανουάλια\nΝαι ξέρω ο τίτλος είναι κάπως.\nΑς αρχίσουμε με την εικόνα. Με μια εικόνα.\nΧαλκός. Η ιδέα μας έχει μπει εδώ και δυο μέρες. Είχαμε καταλήξει στό ότι προτιμάμε το γυμνό μέταλλο από τα βαψίματα. Αυτό όμως δε σημαίνει ότι δε μπορείς να παίξεις με το μέταλλο - χωρίς να κάνουμε όμως πολλά σκαλίσματα και φιοριτούρες.\nΔέσιμο με χαλκό και σε ντεπόζιτο, πως γίνεται; Έλα ντε. Ψάξαμε κατ' αρχήν στο ιντερνετ. Βρήκε ο Μιχαήλος φωτό από ένα 'ταπεινό' 185 που έχει δουλευτεί με χαλκό.\nΡώτησα και τον Ηλία τον Νταίρη και το Σπύρο το Λίτσα. Και οι δυο, γκουρού, απλά - τους έχω αναφέρει ξανά και τους βρίσκετε και στο fb. Στο μηχανάκι της φωτογραφίας το πιθανότερο είναι ότι έχει μπει ένα φύλλο χαλκός πάνω στο ντεπόζιτο, κολλημένο. Ο Ηλίας μου έδωσε την ιδέα 'καπακιού' από χαλκό που θα μπαίνει πάνω με σπειρώματα. Έτσι θα μπορείς να έχεις 2-3 'καπάκια' που ν' αλλάζουν την όψη της μηχανής. Είπατε τίποτα για custom? :p\nΜπλέξαμε να ψάχνουμε το τι και το πως. Από πρόσθετα κομμάτια μέχρι ότι θες. Τη λύση την έδωσε ο Σπύρος ο Λίτσας που την έχει εφαρμόσει και στο απίστευτο XR που έχει φτιάξει.\nΕπιχαλκωση ολο το ρεζερβουαρ και μετά μονωμα στα πλαγια. Αμμοβολη, παλι μονωμα και ηλεκτροστατικη νικελ.\nΝαι, ξέρω, κι εγώ το διάβασα τρεις φορές για να το πιάσω.\nΠως θα γίνει όμως να μη σκουριάζει ο χαλκός;\nΚι εκεί είχε λύση. Βερνικάρεις με ειδικό βερνίκι που πουλάνε στα εκκλησιαστικά είδη.\nΠερίμενα ότι θα κάνω πολλά πράγματα στη ζωή μου τέτοια στόφα που είμαι. Το ότι θα έμπαινα κάποια στιγμή σε εκκλησιαστικά είδη για να φτιάξω 750Κ του '76, όχι, δεν το χα σκεφτεί. 'Ναι γεια σας, θα ήθελα ένα θυμιατό, τρία κεράκια και βερνίκι για χόντα εφτάμιση'.\nΓενικά το στυλ που έχουμε καταλήξει είναι περίπου σαν αυτό (για αυτή τη βδομάδα)\nσε στήσιμο τουλάχιστον - αν και υπάρχει σκέψη και για τρακτερωτά. Αλλά έχουμε καιρό γι' αυτά, για την ώρα προσπαθούμε να έχουμε ένα rolling chassis για να παίζουμε. Μέχρι τότε έχουμε καιρό να δούμε και άλλες ιδέες του Λίτσα όπως\n''εγω θα στοκαριζα το ρεζερβουαρ με υγρο μολυβι.πολυ παλια τεχνικη και οσοι την εκαναν εχουν πεθανει.ημουν τυχερος να δω ομως μια φορα.το μολυβι ειναι απο παλιες μπαταριες και λιωνεται με καυστικη ποτασα.περνιεται με σπατουλα και τριβεται με ρασπα.ολο το ρεζερβουαρ γινεται τρισδιαστατο.''\nΟ άνθρωπος είναι απλά αλλού. Κι έχουμε τη χαρά του γκάβακα που μαθαίνει από τους καλύτερους, δεν είναι και λίγο. Γι αυτό και περνάω πότε πότε μερικά εδώ πέρα, για όσους γουστάρουν τη μουτζούρα και το κόψε ράψε προκειμένου να βγει κάτι ΔΙΚΟ ΤΟΥΣ όχι κάτι που σου πουλάνε έτοιμο.\nΥΓ. Να τονίσω επίσης ότι ο Σπύρος είναι ένας συνεπής και αξιόπιστος άνθρωπος και δεν έχει καμία σχέση με όψιμους κάγκουρες εκ Ρεθύμνης που έχουν ξεκουτιάνει πια σε τέτοιο βαθμό που έχουν ξεχάσει τρεις φορές να σου φέρουν αυτά τα ρημάδια τα Showa για να τα σενιάρεις. Δεν θα ήθελα φυσικά να στοχοποιήσω το φίλο μου το Χρήστο τον Κωστάκη, δίνω απλά ένα τυχαίο παράδειγμα.\nΑναρτήθηκε από ΛΥΚΟΣ στις 9:21 π.μ.\nΒασίλης Καραχάλιος είπε...\nΠέσε ψαράκι ευλογημένε...\n22 Νοεμβρίου 2013 - 10:17 π.μ.\nπες του φίλου σου το Λίτσα ότι δεν είναι τυχαίο που όλοι όσοι έκαναν το στοκάρισμα με το μολύβι είναι όλοι στα θυμαράκια...\nείναι για τον ίδιο λόγο που έχει απαγορευτεί κι η μολυβδομένη βενζίνη από το παγκόσμιο εμπόριο... ;)\nΕιδικά με τη μέθοδο που περιγράφεις παραπάνω σας βλέπω ντουγρου για αρχικά μουρλοκομείο και μετά σε άλλους τόπους... :D :D\n22 Νοεμβρίου 2013 - 10:28 π.μ.\nΦωτη αυτο που λες δεν παιζει, ρωτησα και για να σιγουρευτω. Αν ειναι ετσι οσοι λιωνανε μολυβι θα ηταν προ καιρου στα θυμαρακια\nΝαι θελει προσοχη αλλα δεν ειναι δε και ραδιενεργο υλικο!\n22 Νοεμβρίου 2013 - 11:09 π.μ.\nΚαλα αρχισες να ακους τον καραφλα?? Αλλοιμονο σου!!!! Θα αρχιζεις να φτιαχνεις σε λιγο αναστρεψιμα και εσυ.\nΚαλυτερα οψιμος ξεκουτης καγκουρας.....Απαπαπαπαπα!!!!!!\n22 Νοεμβρίου 2013 - 8:48 μ.μ.


Εθνικές στρατηγικές επενδύσεις: Η περίπτωση των Data Centers | Athens Voice\nΗ Ελλάδα χρειάζεται εθνική στρατηγική και όραμα για να προσεγγίσει τον διεθνή πλούτο\nΤα τελευταία χρόνια η πολιτική συζήτηση ξεκινά με τις μνημονιακές υποχρεώσεις και τελειώνει με τους μισθούς και τις συντάξεις. Πώς η Ελλάδα θα προσελκύσει τον παγκόσμιο πλούτο και πώς θα ανοιχτεί σε νέες αγορές για να αυξήσει το βιοτικό επίπεδο των 11 εκατομμυρίων σπάνια αποτελεί μέρος της πολιτικής και μιντιακής μας δίαιτας. Εάν δεχθούμε ότι ήρθε η ώρα να απαντήσουμε σε αυτά τα ερωτήματα, ο ρόλος των εθνικών στρατηγικών επενδύσεων είναι σημαντικός και τα κέντρα δεδομένων είναι μια επιλογή που πρέπει να εξετάσουμε.\nData centers (κέντρα δεδομένων) ονομάζονται οι εγκαταστάσεις στέγασης συστημάτων υπολογιστών που λειτουργούν ως χώρος αποθήκευσης και διακίνησης του όγκου πληροφοριών που βρίσκονται στο διαδίκτυο. Πρόκειται για ψηφιακές αποθήκες δεδομένων για επιχειρήσεις, κυβερνήσεις, τηλεπικοινωνίες ακόμη και τραπεζικές συναλλαγές. Τα data centers είναι συνήθως έρημοι αχανείς χώροι με πολλές καλωδιώσεις, πολλή ζέστη και πάρα πολλή ασφάλεια.\nΜεγάλες επιχειρήσεις όπως η Google και το Facebook αποθηκεύουν τα δεδομένα τους σε ιδιόκτητα κέντρα, σημαντικό όμως μέρος της αγοράς κατέχουν εταιρίες που δραστηριοποιούνται στη μίσθωση ψηφιακού χώρου αποθήκευσης σε τρίτους. Οι εταιρίες αυτές κατασκευάζουν και λειτουργούν τεχνολογικές εγκαταστάσεις στον φυσικό κόσμο και στη συνέχεια μισθώνουν τον ψηφιακό χώρο που δημιουργείται στους πελάτες τους ανά τον κόσμο, εξασφαλίζοντας την κερδοφορία των εργασιών τους.\n56 δις μέχρι το 2021\nΣύμφωνα με έρευνα της εταιρίας Technavio, η παγκόσμια αγορά των data centers θα αγγίξει τα 56 δις δολάρια το 2021. Πρόκειται για μια από τις πιο δυναμικές αγορές στο μέλλον. Η συνεχής ανοδική τάση θα επιταχυνθεί, όπως εκτιμούν οι ίδιοι, ακόμη περισσότερο χάρη στην τεράστια ανάπτυξη των υπηρεσιών cloud τα τελευταία χρόνια. Στην Ελλάδα αυτή τη στιγμή λειτουργούν ήδη 14 κέντρα δεδομένων καλύπτοντας ανάγκες επιχειρήσεων και δημοσίων υπηρεσιών.\nΔραστηριότητα χωρίς σύνορα\nΤα data centers είναι επιχειρήσεις εκ φύσεως χωρίς σύνορα. Η επιχειρηματική δραστηριότητα αναπτύσσεται εξ ολοκλήρου στο δίκτυο και έχει, σε γενικές γραμμές, διεθνική φύση. Δυνητικός πελάτης ενός data center είναι κάθε ιδιώτης με σύνδεση στο ίντερνετ, οπουδήποτε κι αν βρίσκεται στον πλανήτη. Με την έννοια αυτή, πρόκειται για επιχειρήσεις που φέρνουν διεθνή έσοδα στα κράτη στα οποία δραστηριοποιούνται και φορολογούνται. Η Ελλάδα μπορεί να δραστηριοποιηθεί στρατηγικά στον κυβερνοχώρο και να προσελκύσει και με τον τρόπο αυτό τον παγκόσμιο πλούτο.\nΟι ιδιαιτερότητες των κέντρων και η ελληνική ηλιακή ενέργεια\nΗ λειτουργία κέντρων δεδομένων απαιτεί μεγάλη ποσότητα ενέργειας και παράγει πολλή θερμότητα. Οι συνεχώς αυξανόμενες ανάγκες σε data centers σε συνδυασμό με τις ιδιαιτερότητες της λειτουργίας τους στρέφουν τους επενδυτές στην ανεύρεση βιώσιμων λύσεων. Δεν είναι τυχαίο ότι κολοσσοί όπως το Facebook δημιουργούν εγκαταστάσεις σε τοποθεσίες με συνθήκες περιβάλλοντος που μειώνουν το κόστος λειτουργίας και εξασφαλίζουν βιωσιμότητα. Χαρακτηριστικό παράδειγμα είναι η Νορβηγία, όπου λειτουργούν κέντρα που χρησιμοποιούν τον φυσικό παγετό ως σύστημα ψύξης των υπολογιστών αλλά και τα κέντρα της Ιρλανδίας που αξιοποιούν την αιολική ενέργεια. Υπάρχουν ήδη αρκετές μελέτες για τη δυνατότητα της Ελλάδας να αξιοποιήσει την ηλιακή ενέργεια ως μορφή εναλλακτικής πηγής, να τροφοδοτήσει τον δημιουργούμενο πλούτο και να πετύχει το στοίχημα της βιωσιμότητας.\nΗ στρατηγική σημασία της επένδυσης και τα καλώδια του παγκόσμιου δικτύου τηλεπικοινωνιών\nΗ Ελλάδα όμως, όσο σημαντικό είναι να επενδύσει στα data centers για να προσελκύσει τον παγκόσμιο πλούτο, άλλο τόσο είναι για να αναπτύξει σύγχρονα γεωπολιτικά πλεονεκτήματα. Το διαδίκτυο και οι τηλεπικοινωνίες σήμερα λειτουργούν χάρη σε ένα παγκόσμιο δίκτυο υποθαλάσσιων καλωδίων οπτικών ινών. Η χώρα μας έχει το πλεονέκτημα να διατηρεί γεωστρατηγική θέση σε αυτό το δίκτυο καθώς από την επικράτεια (και κυρίως την Κρήτη) περνά μεγάλο μέρος της παγκόσμιων καλωδίων, συνδέοντας τη Μέση Ανατολή και την Τουρκία με την Ευρώπη και το υπόλοιπο δίκτυο.\nΕπενδύοντας στα data centers και τα σύγχρονα δίκτυα η Ελλάδα θα ανοιχτεί σε μια αγορά που ακόμη δεν έχουν εδραιωθεί οι γείτονές της, θα είναι παρούσα στις χώρες της Μέσης Ανατολής όταν οι ψηφιακές τους ανάγκες θα εκτιναχθούν με μια διαφορετική πολιτική και οικονομική κατάσταση στο μέλλον, και θα αναβαθμίσει τη στρατηγική της σημασία ως φύλακας ψηφιακών δεδομένων παγκόσμιας προέλευσης.\nΚλείνοντας, ποιος μπορεί να παραβλέψει τη χρησιμότητα τέτοιων στρατηγικών επενδύσεων και σε κάτι εντελώς διαφορετικό, στον αγώνα για επαναπατρισμό των ταλέντων που έφυγαν στο εξωτερικό; Η δυναμική αγορά των νέων τεχνολογιών και βεβαία των data centers θα δημιουργήσει θέσεις εργασίας που θα απορροφήσουν καταρτισμένους επιστήμονες και νέους ερευνητές σε τομείς στους οποίους οι Έλληνες διαπρέπουν ήδη διεθνώς.\nΗ ιδέα των data centers ως επιλογών επένδυσης με στρατηγική σημασία για τη χώρα πρέπει να αποτελέσει αντικείμενο μελέτης ειδικών αναλυτών με γνώση των ιδιαιτεροτήτων του κλάδου, όπως άλλωστε κάθε πρόταση που αξιώνουμε να είναι σοβαρή. Η ανάγκη όμως να εντάξουμε τις εθνικές στρατηγικές επενδύσεις στη σημερινή μας πολιτική ατζέντα είναι αδιαμφισβήτητη. Η Ελλάδα χρειάζεται εθνική στρατηγική και όραμα για να προσεγγίσει τον διεθνή πλούτο και μέσω αυτού να εξασφαλίσει καλύτερη ποιότητα ζωής στους πολίτες της.\n*τελειόφοιτος στη Νομική Σχολή Αθηνών


Dear Sofi...: Σήμερα γιορτή.\nΣήμερα που γιορτάζεις εύχομαι να είμαστε πολύ καιρό μαζί και να είσαι πάντα\nτόσο καλή φίλη .\nΣήμερα Σοφάκι και να με συγχωρείς γιατί είναι η γιορτή σου, δεν είμαι χαροούμενη.\nΣήμερα γιόρταζε η μαμά μου και είχε και γενέθλεια και είχε και επέτειο με τον\nΑστο Σοφάκι δεν είναι καλή μερα\nΔεν συνεχίζω. Κλείνω\nΑναρτήθηκε από Ελισάβετ Π. στις 7:55 μ.μ.\n-G- 18 Σεπτεμβρίου 2012 - 10:31 π.μ.\nΣήμερα γιορτάΖΕΙ η μαμά και ΈΧΕΙ και γενέθλεια και ΕΧΕΙ και επέτειο με τον μπαμπά! Η μαμά χόρεψε στον Μητροπάνο, χθες ήταν στο τραπέζι της χαράς μαζί μας, μας έβλεπε που την σκεφτόμασταν. Χρόνια πολλά μαμά και γραπτώς. Σ'αγαπάμε πάντα.\nματίνα 23 Σεπτεμβρίου 2012 - 8:47 μ.μ.\nΔιαβάζω καθημερινά αυτά που γράφεις, χαίρομαι, συγκινούμαι και ας μην σου έχω κάνει ούτε ένα σχόλιο μέχρι τώρα. Άλλωστε το ξέρεις από την αρχή που με γνώρισες πως συνηθίζω να σε ακούω, χωρίς να σε διακόπτω και χωρίς να απαντάω. Γιατί πρέπει να ξεσπάς. Σου κάνει καλό να εκφράζεσαι και να ξεσπάς. Η μαμά σου είναι πάντα εδώ, φύλακας άγγελός σου και χαίρεται πολύ όταν είσαι καλά. Να μου 'σαι πάντα καλά φιλεναδιτσούλα μου. Περιμένω κι άλλα νέα σ' αυτό το ημερολόγιο. Είμαι φαν!!!\nTribute to Mitsos the great!!\nΤο βασίλειο της κούτας.\nΩδή στην καθαριότητα.\nΑπό την ΕΥΑΘ στο... πακέτο


Prime - Η ΙΣΤΟΡΙΑ ΜΑΣ\nΤΟ ΜΕΛΛΟΝ ΜΟΥ\nΗ ΠΕΡΙΟΥΣΙΑ ΜΟΥ\nH PRIME INSURANCE ιδρύθηκε στην Κύπρο το 1999 και μέχρι τον Σεπτέμβριο του 2011 δραστηριοποιήθηκε και έγινε γνωστή στην κυπριακή ασφαλιστική αγορά με το όνομα Interlife, θέτοντας σαν πρωταρχικό στόχο την προσφορά υψηλού επιπέδου ασφαλιστικών υπηρεσιών μέσα από μια ανθρωποκεντρική προσέγγιση με υπευθυνότητα και διαχρονική συνέπεια.\nΣτις αρχές του 2003, η Interlife έγινε μέλος του Ευρωπαϊκού Χρηματοοικονομικού Οργανισμού Eureko. Το 2010, μέσα στα πλαίσια της στρατηγικής της για επικέντρωση μόνο σε μεγάλες αγορές, η Eureko αποφασίζει να αποχωρήσει από την κυπριακή αγορά οπότε και μεταβιβάζει το 98,9% των μετοχών της Interlife στην επενδυτική εταιρεία Rodardo Limited.\nΑπό τον Μάιο του 2011, η Rodardo ανήκει κατά 85% σε εταιρείες που ελέγχονται από τον κ. Δημήτρη Κοντομηνά.\nΛόγω επέκτασης των εργασιών της εταιρείας στην Ελλάδα και μετά τη συγχώνευσή της με την DEMCO ΑΣΦΑΛΙΣΤΙΚΗ, από τις 16 Σεπτεμβρίου 2011, μετονομάζεται σε PRIME INSURANCE. Σήμερα λοιπόν, η PRIME INSURANCE συνεχίζει με νέο μεν όνομα αλλά με βαθιά ριζωμένες τις αρχές και αξίες που κουβαλά μέσα από την πολυετή παρουσία της ως Interlife. Αρχές και αξίες που την καθιέρωσαν ως έναν από τους πλέον αξιόπιστους πρωταγωνιστές στα ασφαλιστικά δρώμενα της Κύπρου.\nΒαδίζοντας σε μια νέα εποχή και στοχεύοντας στη συνεχή ανάπτυξη, η PRIME Insurance συνεχίζει να προσφέρει μια ευρεία γκάμα προϊόντων και υπηρεσιών που καλύπτουν ατομικές και ομαδικές ασφαλιστικές ανάγκες. Διαθέτει ένα άρτια καταρτισμένο και επαγγελματικό δίκτυο ασφαλιστικών συμβούλων και Πρακτόρων, που είναι αφοσιωμένο στο να δίνει λύσεις στους σύγχρονους προβληματισμούς των πελατών. Λειτουργεί μέσα από εννέα υποκαταστήματα Ασφαλιστικών Συμβούλων και συνεργάζεται με τριάντα γραφεία Ασφαλιστικών Πρακτόρων σε όλες τις πόλεις.


Διάλεξε ζωή, όχι επιβίωση | ΣΥΡΙΖΑ Συνασπισμός Ριζοσπαστικής Αριστεράς\nΔιάλεξε ζωή, όχι επιβίωση\nΕΥΡΩΕΚΛΟΓΕΣ 2009. Φυλλάδιο ΣΥΡΙΖΑ για τη Νεολαία.\nΠολιτευτές της ΝΔ και του ΠΑΣΟΚ θα βάλουν πάλι τα αστραφτερά τους χαμόγελα και θα υπόσχονται τα πάντα στους πάντες. Θα σας φτιάξουμε γεφύρια. Θα σας φτιάξουμε και ποτάμια. Με λίγο ευρωπαϊκό χρώμα, βέβαια, όπως επιβάλλει η αναμέτρηση. «Θα παλέψουμε στην Ευρώπη για τα εθνικά μας δίκαια» θα λέει ο ένας. «Θα πηγαίνω προσωπικά στις Βρυξέλλες» θα απαντάει ο άλλος.\nΠροσπαθούν να μας πείσουν πως ζούμε σε μια εικονική πραγματικότητα. Πως τώρα τα πράγματα είναι λίγο πιο δύσκολα λόγω «κρίσης», αλλά αν προσπαθήσουμε όλοι μαζί η «εθνική οικονομία» θα ανακάμψει και πάλι. Και τότε τα προβλήματα των νέων θα λυθούν κι αυτά… Όμως αυτές οι εκλογές δεν θα είναι όπως αυτές που έχουμε συνηθίσει. Γιατί σε αυτές τις εκλογές κάτι μπορεί επιτέλους να αλλάξει.\nΤα κέρδη τους στο επίκεντρο, οι ανάγκες μας στο περιθώριο\nΜας λένε, τώρα έχουμε κρίση και πρέπει όλοι και όλες να γίνουμε πιο… ευέλικτοι. Να δουλέψουμε με λιγότερα λεφτά και λιγότερα δικαιώματα. Να δείξουμε υπευθυνότητα. Να μην έχουμε παράλογες απαιτήσεις, όπως σταθερή δουλειά, αξιοπρεπή μισθό, δαπάνες για την εκπαίδευση, προστασία του περιβάλλοντος, ζωή χωρίς βία και διακρίσεις. Να μην κάνουμε παιδιά, αλλά και αν κάνουμε να ξέρουμε ότι θα τα μεγαλώσουμε χωρίς γονικές άδειες και χωρίς κοινωνικές υποδομές.\nΤόσα χρόνια που κάναμε θυσίες για να πετύχει η «ανάπτυξή» τους, ήταν διαφορετικά; Θυμάσαι ποτέ η κυβέρνηση να έδωσε χρήματα στο σχολείο, στο πανεπιστήμιο, στους εργαζόμενους, στον πολιτισμό; Περισσότερα χρήματα για πράσινο και χώρους αναψυχής, για κοινωνικές υποδομές; Θυμάσαι ποτέ η κυβέρνηση να ασχολήθηκε με τα προβλήματα των νέων;\nΓιʼ αυτό που ονομάζουν «οικονομική κρίση» δεν έχουμε καμία ευθύνη!\nΥπεύθυνοι είναι αυτοί που τόσα χρόνια διαχειρίζονται το δημόσιο χρήμα, που αφήνουν τις επιχειρήσεις να κερδοσκοπούν. Ακόμη και σήμερα, ενώ εμείς καλούμαστε να δείξουμε «συναίνεση» στην πολιτική τους και να μη ζητάμε πολλά, οι μεγάλοι επιχειρηματικοί όμιλοι συνεχίζουν να κερδίζουν εκατομμύρια. Και όλοι αυτοί έχουν το θράσος να μας ζητούν να πληρώσουμε την κρίση τους.\nΖητάμε δουλειά με αξιοπρέπεια και μας υπόσχονται να δουλεύουμε προσωρινοί, με stage, ανασφάλιστοι, με μπλοκάκια, και να χαιρόμαστε κιόλας γιατί τουλάχιστον έχουμε δουλειά. Μια δουλειά, δυο δουλειές, τρεις δουλειές, καμιά ζωή.\nΖητάμε να πηγαίνουμε σε ένα σχολείο που δεν θα μοιάζει με εξεταστικό κέντρο, που θα καλλιεργεί την γνώση και την έρευνα κι όχι τον στείρο ανταγωνισμό, τον συντηρητισμό, τον σεξισμό και τον ρατσισμό. Σε ένα πανεπιστήμιο που δεν θα διευθύνεται από μάνατζερ και επιχειρηματίες. Μας υπόσχονται περισσότερες εξετάσεις, ιδιωτικά πανεπιστήμια, πτυχία χωρίς επαγγελματικά δικαιώματα, μεταπτυχιακά με δίδακτρα.\nΖητάμε αξιοπρέπεια και δικαιώματα και αυτοί επιτίθενται στη νεολαία, φτιάχνουν νέες υπερεξοπλισμένες μονάδες ράμπο και γελοίους νόμους που μας γυρνάνε στη δεκαετία του ʼ50.\nΔιαδηλώνουμε στο δρόμο γιατί ένας ειδικός φρουρός σκότωσε εν ψυχρώ έναν δεκαπεντάχρονο και αυτοί δεν μπορούν να δουν την αγωνία μας, δεν θέλουν να εξηγήσουν γιατί αυτός ο πυροβολισμός προκάλεσε μια εξέγερση. Θέλουν μόνο να καταγγείλουν, να καταδικάσουν, να βρουν το εξιλαστήριο θύμα. Κανείς δεν λέει «γιατί». Μόνο «πρέπει» ξέρουν να λένε.\nΟι νέοι μετανάστες και μετανάστριες ζητάμε αξιοπρέπεια, αντί για μια ζωή σε εγκαταλειμμένα κτίρια, με τρόμο, εξαθλίωση, ρατσισμό. Ακόμη κι αν γεννιόμαστε και μεγαλώνουμε εδώ, αν πηγαίνουμε σχολείο, αν κάνουμε φίλους και όνειρα στην Ελλάδα, αυτοί επιμένουν να μας κρατάνε παράνομους, χωρίς χαρτιά και δικαιώματα.\nΖητάμε ισότητα και ίσες ευκαιρίες για τις γυναίκες κι αυτοί αφήνουν την ανεργία των νέων γυναικών να εκτινάσσεται στα ύψη. Κι όταν υψώνουμε τη φωνή μας και διεκδικούμε, μας υπενθυμίζουν με κάθε τρόπο την εξουσία τους. Στη συνδικαλίστρια Κωνσταντίνα Κούνεβα έριξαν βιτριόλι στα μάτια. Η Κωνσταντίνα είναι γυναίκα, μετανάστρια, συνδικαλίστρια. Πολλές από εμάς βιώνουν, σε μεγαλύτερο ή μικρότερο βαθμό, τη βία καθημερινά. Μας θέλουν μόνο σώματα εμπορευματοποιημένα, διαθέσιμα, υποταγμένα, χωρίς φωνή, χωρίς δικαιώματα, πολλές φορές φτηνό, αναλώσιμο, εργατικό δυναμικό.\nΕ, αυτές οι πολιτικές δυνάμεις δεν μπορούν να κατανοήσουν τους νέους ανθρώπους, δεν μπορούν να δώσουν λύση στα προβλήματά μας. Όχι γιατί δεν είναι συμπαθητικές ή γιατί «κουράστηκαν», αλλά γιατί η πολιτική που ακολουθούν δεν έχει τίποτε άλλο να καταστρέψει, εκτός από ότι έχει απομείνει.\nΈχουν βάλει τους νέους ανθρώπους στο στόχαστρο\nΗ κυβέρνηση, αντί να απαντήσει στις ανάγκες των νέων ανθρώπων ετοιμάζει πιο αυστηρά κατασταλτικά μέτρα και συκοφαντεί τους αγώνες των νέων. Επιτίθεται στις πολιτικές ελευθερίες και τα δικαιώματα. Φοβάται τους νέους και τις νέες γιατί ξέρει καλά ότι δεν είμαστε διατεθειμένοι να το ανεχτούμε για πολύ ακόμη. Γιατί δεν μπορεί να ξεχάσει ότι τα σχέδιά της για ιδιωτικά πανεπιστήμια ανατράπηκαν επειδή εκατοντάδες χιλιάδες νέοι άνθρωποι ήταν κάθε μέρα στο δρόμο. Γιατί θυμάται πολύ καλά ότι ήμασταν οι νέοι και οι νέες που δεν αφήσαμε τη δολοφονία ενός δεκαπεντάχρονου να καταγραφεί ως άλλη μια τυχαία εκπυρσοκρότηση στο αστυνομικό δελτίο. Γιατί ξέρει ότι οι νέοι και οι νέες μπορούμε να τους χαλάσουμε τα σχέδια.\nΚαι εγώ τι μπορώ να κάνω;\n«Στις ευρωεκλογές θα πάω για μπάνιο και ότι είναι να γίνει ας γίνει». Και το μόνο που μπορούμε με ασφάλεια να πετύχουμε έτσι, είναι να συνεχιστεί η ίδια κατάσταση…\nΟι ευρωεκλογές δεν είναι μια αναμέτρηση χωρίς σημασία. Όχι μόνο γιατί η πολιτική που αποφασίζεται σε επίπεδο Ευρωπαϊκής Ένωσης επηρεάζει άμεσα τη ζωή μας, αλλά γιατί σε αυτές τις ευρωεκλογές μπορούμε να στείλουμε το μήνυμα ότι τίποτα πλέον δεν θα αποφασίζεται για μας χωρίς εμάς.\nΓιατί σε αυτές τις εκλογές οι νέοι και οι νέες τις Ελλάδας, που με τους αγώνες μας και τις κινητοποιήσεις μας δώσαμε σε όλους τους λαούς της Ευρώπης το μήνυμα ότι μπορούμε να νικήσουμε, δίνουμε το μήνυμα ότι συνεχίζουμε…\nΌτι πλέον δεν δεχόμαστε να κάνουμε καμία θυσία για να αυξάνουν οι επιχειρηματίες τα κέρδη τους.\nΌτι το περιβάλλον και η φύση δεν θα αποτελούν την πρώτη ύλη για επιπλέον κέρδη για τις επιχειρήσεις.\nΌτι οι γυναίκες θα είμαστε ορατές στην πολιτική και οι διεκδικήσεις μας θα είναι διεκδικήσεις όλης της κοινωνίας.\nΌτι τα δικαιώματά μας δεν είναι υπό διαπραγμάτευση.\nΣτις 7 Ιουνίου ενώνουμε τη φωνή μας με όλους και όλες αυτές που αγωνίζονται στην Ελλάδα και στην Ευρώπη.\nΣτηρίζουμε το ενωτικό εγχείρημα της ριζοσπαστικής και οικολογικής Αριστεράς.\nΓιατί η ενότητα είναι η μόνη ελπίδα για νίκες.\nΣτις 7 Ιουνίου στηρίζουμε τον Συνασπισμό Ριζοσπαστικής Αριστεράς\nγια να αλλάξουμε το τοπίο,\nγια να ανατρέψουμε το σκηνικό σε Ελλάδα και Ευρώπη.\nΓια τις ανάγκες των πολλών.\nδείτε το φυλλάδιο σελ.1, σελ.2


Δοκιμάζουμε το ανανεωμένο Toyota C-HR | Drive\nΗ Toyota ανανέωσε το C-HR και εμπλούτισε την γκάμα του με μια νέα και ισχυρότερη δίλιτρη υβριδική έκδοση για να δείξει ότι η οικονομία μπορεί να συνυπάρξει με τις επιδόσεις.\nΠέμπτη, 28 Νοεμβρίου 2019 | Χρήστος Παπαχριστόπουλος Επικοινωνία\nΠέρα από την πορεία των πωλήσεων του C-HR, που λίγο πριν ολοκληρώσει τον πρώτο κύκλο της ζωής του είχαν ξεπεράσει τις 400.000, οι ιθύνοντες της Toyota πρέπει να ένιωσαν ακόμα μεγαλύτερη ανακούφιση όταν παρέλαβαν τις καθιερωμένες έρευνες πελατών. Τα στοιχεία τους έδειξαν μεταξύ άλλων ότι σχεδόν ένας στους δύο ιδιοκτήτες του C-HR προχώρησε στην αγορά του λόγω της εμφάνισής.\nΕκ του αποτελέσματος λοιπόν, το C-HR ήταν ένα στοίχημα που κερδήθηκε από την ιαπωνική εταιρεία. Η τολμηρή, για τα συντηρητικά σχεδιαστικά μονοπάτια που βάδιζε η Toyota μέχρι την έλευσή του, εμφάνισή του όχι απλώς άρεσε, αλλά βοήθησε τη φίρμα να βγάλει προς τα έξω και ένα πιο ενδιαφέρον πρόσωπο. Όταν λοιπόν ύστερα από τρία χρόνια στην αγορά ήρθε η ώρα της ανανέωσης του μικρού crossover, δεν υπήρχε κανένας λόγος για δραματικές αλλαγές.\nΤο αμάξωμα διατηρεί τη χαρακτηριστική αλά κουπέ εμφάνιση που υποδηλώνει και το όνομά του (σ.σ.: Coupé High Rider). Οι όποιες αισθητικής φύσεως αλλαγές είναι μεν περιορισμένες, αλλά αρκετές για να προσδώσουν μια φρεσκάδα και να τονίσουν ακόμα περισσότερο το ιδιαίτερο και δυναμικό στιλ του. Πιο συγκεκριμένα έχουν ανασχεδιαστεί οι προφυλακτήρες, με τον εμπρός να αποκτά μεγαλύτερες εισαγωγές αέρα, ενώ μικρο-αλλαγές έχουμε και στα φώτα που είναι πλέον τεχνολογίας LED και με ανανεωμένη εμφάνιση εμπρός-πίσω.\nΒέβαια, πέρα από την εμφάνιση, ένας ακόμα λόγος που το C-HR κατάφερε να έχει αυτή την εμπορική πορεία και να βρει στέγη σε περίπου 4.500 ελληνικά σπίτια είναι η υβριδική τεχνολογία του. Η οποία όχι μόνο παρέμεινε στην ανανεωμένη εκδοχή, αλλά διευρύνθηκε με τη προσθήκη ενός ακόμα ισχυρότερου υβριδικού συνδυασμού που θα πλαισιώσει στην γκάμα τον γνωστό από το απερχόμενο μοντέλο 1.8 HSD (Hybrid Drive Synergy) με τα 122 PS, αλλά και τον τουρμπάτο 1.2 βενζίνης των 116 PS. Μοτέρ, που στη χώρα μας τουλάχιστον, θα υπάρχει στο συρτάρι περισσότερο ως μια πιο προσιτή επιλογή έναντι των υβριδικών εκδόσεων.\nTo δίλιτρο C-HR είναι σβέλτο σε επιδόσεις και άριστο σε οδική συμπεριφορά.\nΕπιστρέφοντας όμως στα νέα, η είδηση στην περίπτωση του νέου C-HR είναι η έκδοση Hybrid Drive Force που φορά το υβριδικό σύστημα τέταρτης γενιάς που γνωρίσαμε πρόσφατα στην Corolla. Ο κινητήρας εσωτερικής καύσης σε αυτή την περίπτωση είναι ο δίλιτρος 4κύλινδρος με λειτουργία σε κύκλο Atkinson. Είναι εξ ολοκλήρου αλουμινένιος, με σύστημα διπλού ψεκασμού 4D-S στην κεφαλή, άμεσου-έμμεσου και Dual VVT-i με ηλεκτρική ενεργοποίηση. Έχει εντυπωσιακή σχέση συμπίεσης 14:1, ενώ εξίσου εντυπωσιακός είναι ο βαθμός θερμικής απόδοσης που αγγίζει σύμφωνα με την Toyota, το 41%.\nΤο θερμικό μοτέρ συνδυάζεται με έναν σύγχρονο και ισχυρότερο ηλεκτρικό κινητήρα μόνιμου μαγνήτη με 80kW και μια συστοιχία μπαταριών νικελίου-υδριδίου μετάλλου (NiMH) που είναι μεγαλύτερη από του 1.8 σε χωρητικότητα. Η συνολική ισχύς του υβριδικού συστήματος αγγίζει τους 184 PS, με τις εκπομπές CO2 να κυμαίνονται σύμφωνα με το νέο πρωτόκολλο του WLTP στα 118-120 g/km ή στα 92 με τα μέχρι σήμερα ισχύοντα μέτρα NEDC.\nΤαχύτερο, αλλά όχι σπορ\nΣτα χαρτιά, οι επιδόσεις του δίλιτρου C-HR είναι αισθητά καλύτερες από την μικρότερη υβριδική έκδοση, με την Toyota να ανακοινώνει 8,2” για το 0-100 km/h και 180 km/h τελική, έναντι των 11,0” του 1.8 HSD που τερματίζει τη βελόνα του ταχύμετρου και 10 km/h νωρίτερα. Τη μεγαλύτερη ισχύ την εισπράττεις και ως αίσθηση κάθε φορά που βυθίζεις το γκάζι ή κάνεις μια προσπέραση. Τα χιλιόμετρα ανεβαίνουν πιο αβίαστα, αλλά όχι με την έκρηξη που θα περίμενες από ένα αυτοκίνητο με 184 PS. Πέρα από το βάρος του 1,5 τόνου, το σημαντικότερο μερίδιο ευθύνης πέφτει στο κιβώτιο CVT που, αν και βελτιωμένο, δεν παύει να κουβαλά τα γνωστά κουσούρια των κιβωτίων συνεχώς μεταβαλλόμενης σχέσης.\nΗ εμπειρία μας πάντως έχει δείξει ότι οι επιδόσεις σε ένα υβριδικό είναι λίγο σχετική έννοια. Και να υπάρχουν, ελάχιστες φορές χρησιμοποιούνται στην πλήρη διάστασή τους. Περισσότερο σε ιντριγκάρει να κυνηγήσεις ένα χαμηλό σκορ στην κατανάλωση, π.χ. το χαμηλό 4άρι που ανακοινώνει η Toyota στην προκειμένη περίπτωση, παρά να επιβεβαιώσεις το εργοστασιακό νούμερο του 0-100 km/h. Σε κάθε περίπτωση, τα πάντα εξαρτώνται υπό ποιο πρίσμα τα εξετάζεις. Αν θελήσεις να βάλεις ένα σπορ μανδύα στο ισχυρό C-HR, πιθανότατα θα απογοητευτείς.\nΗ καλύτερη ηχομόνωση έχει κάνει την καμπίνα πιο ήσυχη από το παρελθόν και τις μακρινές διαδρομές πιο ξεκούραστες.\nΑν κοιτάζοντάς το βλέπεις ένα σβέλτο crossover που θα σου προσφέρει το κάτι παραπάνω σε εμπειρία οδήγησης όταν του ζητηθεί και οικονομία σε όλες τις υπόλοιπες μετακινήσεις, τότε θα το λατρέψεις. Οι αλλαγές στην ανάρτηση και τα νέα αμορτισέρ έχουν κάνει πιο άμεσες τις αντιδράσεις. Έτσι το δίλιτρο C-HR στρίβει και αλλάζει κατεύθυνση με μεγαλύτερη αυτοπεποίθηση από το 1.8 HSD, χωρίς παράλληλα να έχει γίνει πιο δυσάρεστο ή λιγότερο άνετο όταν καλείται να αντιμετωπίσει τις κακουχίες των δρόμων. Επιπλέον, η εκ νέου μελέτη της ηχομόνωσης της καμπίνας και η τοποθέτηση καλύτερων ηχομονωτικών υλικών, μείωσαν σημαντικά το θόρυβο που φθάνει στα αυτιά των επιβατών, τόσο από την κύλιση του αυτοκινήτου όσο και από το μοτέρ κατά τις επιταχύνσεις.\nΠιο ποιοτικό και πλήρως εξοπλισμένο\nΠερνώντας στο εσωτερικό, η καμπίνα εξακολουθεί να μην είναι κορυφαία ούτε στο διαθέσιμο χώρο στο πίσω κάθισμα ούτε σε αυτόν που προορίζεται για τις αποσκευές. Στην περίπτωση του δίλιτρου C-HR ο τελευταίος είναι μόλις 358 lt, έναντι των 377 lt του 1.8 HSD, λόγω του χώρου που καταλαμβάνει η μεγαλύτερη μπαταρία. Ωστόσο, ο διάκοσμος είναι πιο προσεγμένος και έχει αναβαθμιστεί ποιοτικά με τα πλαστικά να είναι πλέον μαλακά, ακόμα και στα πλαϊνά των θυρών.\nΤο εσωτερικό έχει ανανεωμένο διάκοσμο, μεγαλύτερη προσοχή στη λεπτομέρεια και πιο ποιοτικά υλικά.\nΟ εξοπλισμός είναι πολύ καλός από τη βασική κιόλας έκδοση, ειδικά όσον αφορά το επίπεδο ασφάλειας. Το πακέτο οδηγικών βοηθημάτων Toyota Safety Sense είναι στάνταρ σε όλα τα μοντέλα, περιλαμβάνοντας μεταξύ άλλων Pre-Collision System που μειώνει την ταχύτητα ή φρενάρει το αυτοκίνητο σε περίπτωση επικείμενου ατυχήματος, Lane Departure Alert που ενημερώνει τον οδηγό για αθέλητη αλλαγή λωρίδας, Automatic High Beam που ανάβει ή σβήνει τη μεγάλη σκάλα των φώτων, Adaptive Cruise Control, Blind Spot Monitor, Rear Cross Traffic Alert και υποβοήθηση παρκαρίσματος (S-IPA).\nΑναβαθμισμένο και συμβατό με τις πιο σύγχρονες τεχνολογίες είναι και το σύστημα ενημέρωσης και ψυχαγωγίας που υποστηρίζει πλέον Apple CarPlay και Android Auto. Παράλληλα με το C-HR, η Toyota λάνσαρε και το MyT, μία νέα εφαρμογή για smartphone με πολλές λειτουργίες όπως το «Find my Car», που σε βοηθά να θυμηθείς πού έχεις παρκάρει, το «Sent to Car» με το οποίο θα μπορείτε να προγραμματίσεις τη διαδρομή σου πριν μπεις στο αυτοκίνητο κ.ά.\nTo infotainment έχει αναβαθμιστεί σε λειτουργίες, υποστηρίζει πλέον Apple CarPlay και Android Auto και είναι πιο εύκολο στον χειρισμό του.\nΗ διάθεση του ανανεωμένου C-HR έχει ξεκινήσει ήδη στην ελληνική αγορά με την τιμή να διατηρείται στο επίπεδο του απερχόμενου μοντέλου και του δίλιτρου να ξεκινά από τις €29.050.\nΤο κορυφαίο C-HR είναι ευκολοδήγητο, σβέλτο σε επιδόσεις στη δίλιτρη εκδοχή του και με εντυπωσιακά χαμηλή κατανάλωση. Ό,τι κερδίζει σε εμφάνιση και στιλ όμως το χάνει σε χώρους και πρακτικότητα, όπου σου ζητά να συμβιβαστείς σε σχέση με τον ανταγωνισμό.\nΤιμή Από € 29.050 (€ 21.270 το 1,2Τ)\nΤεχνολογία Κινητήρας βενζίνης 1.987 cc, i4, 16v, 2 ΕΕΚ, VVT-ie, άμεσος και έμμεσος ψεκασμός, 190 Nm/4.400-5.200 rpm. Σύγχρονο ηλεκτρομοτέρ μόνιμου μαγνήτη, 152 PS, 190 Nm. Συνδυασμένη ισχύς 184 PS/6.000 rpm, ηλεκτρονικά ελεγχόμενο κιβώτιο CVT.\nΜέση κατανάλωση 4,0-4,3 lt/100 km\nΕκπομπές CO2 92 g/km\nΔιαστάσεις 4.390 x 1.795 x 1.565 mm\nΧώρος αποσκευών 358 lt\nΒάρος 1.485 kg\nΔείτε αναλυτικά όλες τις εκδόσεις και τις τιμές του ανανεωμένου Toyota C-HR\nΔιαμορφώστε το ανενωμένο C-HR της αρεσκείας σας στον configurator της Toyota Hellas\nToyota Hybrid Drive Force